**О Б Р А З Л О Ж Е Њ Е**

**I. УСТАВНИ ОСНОВ**

Уставни основ за доношење овог закона садржан је у члану 97. тачка 6. Устава Републике Србије, којим се утврђује да Република Србија, између осталог, уређује и систем обављања појединих привредних и других делатности.

**II. РАЗЛОЗИ ЗА ДОНОШЕЊЕ ЗАКОНА**

Агенција за приватизацију основана је 2001. године и иста је поред спровођења процеса приватизације у Србији, у складу са Законом о приватизацији („Службени гласник РС”, бр. 83/14 и 46/15) (у даљем тексту: Закон), до ступања на снагу Закона о изменама и допунама Закона о Агенцији за лиценцирање стечајних управника („Службени гласник РС”, број 89/15) обављала и послове стечајног управника у складу са Законом о стечају („Службени гласник РС”, бр. 104/09 и 99/11).

Број субјеката у портфељу Агенције за приватизацију је након преузимања послова стечајног управника од стране Агенције за лиценцирање стечајних управника, значајно смањен. С тим у вези, неопходно је напоменути да је у складу са одредбама члана 94. Закона предвиђено да се поступци принудног извршења и принудне наплате против субјекта приватизације који су били у реструктурирању на дан ступања на снагу овог закона, а који су прекинути на основу члана 20ж Закона о приватизацији („Службени гласник РС”, бр. 38/01, 18/03, 45/05, 123/07, 123/07 – др. закон, 30/10 – др.закон, 93/12 и 119/12) могу наставити по истеку рока од 180 дана од дана истека рока за доношење одлуке о моделу приватизације субјекта приватизације. Такође, ставом 3. истог члана прописано је да се поступци принудног извршења и принудне наплате против субјеката приватизације коју су били у реструктурирању на дан ступања на снагу овог закона, могу покренути по истеку рока од 180 дана од дана истека рока за доношење одлуке о моделу приватизације субјекта приватизације. Како је рок забране принудног извршења истекао, реално је очекивати да се број предузећа који се налази у портфељу Агенције за приватизацију смањи због покретања стечајних поступака.

Са друге стране, Законом је прописана обавезна приватизација за субјекте са друштвеним капиталом, као и да се друшвени капитал субјеката приватизације мора приватизовати најкасније до 31. децембра 2015. године. За предузећа која не буду приватизована до тог рока, прописано је покретање поступка стечаја или ликвидације.

Имајући у виду све наведено, чињеницу да је преузимањем послова стечајног управника са Агенције за приватизацију на Агенцију за лиценцирање стечајних управника портфељ Агенције значајно смањен, да је рок за спровођење приватизације предузећа са друштвеним капиталом орочен на 31. децембар 2015. године, затим потребу рационализације државне управе и фискалне консолидације у складу са усвојеним документима јавних политика од стране Владе Републике Србије, неопходност повећања ефикасности спровођења поступка приватизације, неопходно је њихово повезивање односно преузимање надлежности Агенције за приватизацију у погледу обављања послова приватизације од стране Министарства привреде.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА ЗАКОНА**

Чланом 1. Предлога закона извршене су измене појединих израза који су употребљени у овом закону. Наиме, како је Предлогом закона предвиђено да се акције и удели после раскида уговора закљученог у поступку приватизације преносе у Регистар акција и удела пренетих после раскида уговора закљученог у поступку приватизације, то је у наведеној одредби дефинисан предметни регистар. Поред изнетог, у одредби члана 2. извршена су и друга терминолошка усаглашавања.

Чланом 2. Предлога закона извршена је измена члана 5. став 1. тачка 3) тако што сада гласи: „акције и удели који су после раскида уговора о продаји капитала закљученог у поступку приватизације пренети и евидентирани у Регистру”, имајући у виду концепт предвиђен овим законом а којим се прописује престанак рада Агенције за приватизацију и пренос капитала након раскида уговора у Регистар.

Чланом 3. Предлога закона мења се члан 7. Закона у смислу да министарство надлежно за послове привреде спроводи и контролише поступак приватизације, у складу са овим законом и обавља послове које је Агенција за приватизацију обављала у складу са Законом о Агенцији за приватизацију („Службени гласник РС”, бр. [38/01](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [135/04](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [30/10](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [115/14](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0) и 89/15 - др. закон) и другим прописима.

Чланом 4. Предлога закона мења се члан 12. Закона са циљем прецизирања одредаба којима се уређује ко не може бити купац у поступку приватизације.

Чланом 5. Предлога закона предвиђена је измена члана 14. Закона којим је било прописано да учесник у поступку приватизације има право приговора на законитост спроведеног поступка, који се подноси министарству надлежном за послове привреде. Измена наведених одредби била је неопходна с обзиром да концептом предложеним Предлогом закона, министарство надлежно за послове привреде спроводи и контролише поступак приватизације, па је сходно наведеном прописана коначност одлука донетих у складу са овим законом, против којих се може водити управни спор.

Чланом 6. Предлога закона предвиђено је брисање члана 16. Закона који је прописивао трошкове приватизације, а којима је било предвиђено да Агенција за приватизацију има право на накнаду трошкова, и то највише до 5% продајне цене. Како је послове Агенције за приватизацију преузело министарство надлежно за послове привреде, то је неопходно брисање одредбе којом се прописује право на накнаду трошкова.

Чланом 7. Предлога закона мења се члан 17. Закона у смислу да се средства остварена продајом капитала или имовине у поступку приватизације уплаћују на рачун министарства надлежног за послове привреде, а средства од продаје друштвеног капитала и акција и удела евидентираних у Регистру преносе се у буџет Републике Србије.

Чланом 8. Предлога закона у члану 19. Закона ст. 3. и 4. мењају се тако да су надлежни органи дужни да иницијативу за покретање поступка приватизације доставе министарству надлежном за послове привреде у року од пет дана од дана доношења иницијативе, а министарство надлежно за послове привреде дужно је да субјекту приватизације достави иницијативу у року од пет дана од дана њеног доношења, односно од дана када је надлежни орган достави том министарству. Измене у наведеној одредби имају карактер терминолошког усаглашавања са концептом Предлога закона по коме послове Агенције за приватизацију преузима надлежно министарство.

Чланом 9. Предлога закона интервенише се у смислу да ће министарство надлежно за послове привреде на основу новог пописа и процене са стањем на дан 31. децембар последње пословне године, изменити одлуку о почетној цени.

Чланом 10. Предлога закона мења се члан 21. Закона у смислу да министарство надлежно за послове привреде доноси одлуку којом одређује модел и метод приватизације, почетну цену и предлаже мере за припрему и растерећење субјекта приватизације, тако да интервенције и у овом члану представљају терминолошко усаглашавање са концептом Предлога закона по коме послове Агенције за приватизацију преузима надлежно министарство.

Чланом 11. Предлога закона прописује се брисање члана 22. Закона којим је било уређено питање измене одлуке о моделу и методу, односно да ако у спровођењу поступка приватизације наступе околности из којих произилази да спровођење одлуке о моделу и методу није могуће, Агенција може предложити измену одлуке о моделу и методу субјекта приватизације. Како је ово питање, стављено у надлежност министарства надлежног за послове привреде и како је исто уређено чланом 21. то је нужно брисање ове одредбе.

Чланом 12. Предлога закона прописује се измена члана 25. Закона у смислу да критеријуме за учествовање у јавном прикупљању понуда са јавним надметањем, услове продаје, као и обавезе купца, одређује министарство надлежно за послове привреде.

Чланом 13. Предлога закона мења се члан 28. Закона тако да јавно прикупљање понуда са јавним надметањем спроводи Комисија за спровођење поступка јавног прикупљања понуда са јавним надметањем, коју образује министар надлежан за послове привреде. Комисија има три члана и чине је: представник запослених у субјекту приватизације и два представника министарства надлежног за послове привреде, па интервенције у овим одредбама представљају последицу престанка рада Агенције за приватизацију.

Чланом 14. Предлога закона врши се усаглашавање одредбе члана 30. Закона са роком прописаним чланом 26. Закона о приватизацији

Чланом 15. Предлога закона допуњује се члан 39. Закона и то одредбом којом се прописује да се одредбе овог члана не примењују на уговоре о продаји капитала великух субјеката приватитизације са циљем прецизирања.

Чланом 16. Предлога закона допуњује се члан 40. Закона и то одредбом којом се прописује да се одредбе овог члана не примењују на уговоре о продаји капитала великух субјеката приватитизације са циљем прецизирања.

Чланом 17. Предлога закона допуњује се члан 41. Закона и то одредбом којом се прописује да се одредбе овог члана не примењују на уговоре о продаји капитала великух субјеката приватитизације са циљем прецизирања.

Чланом 18. Предлога закона у члану 42. Закона став 1. речи: „Агенција уз сагласност министарства надлежног за послове привреде“ замењују се речима: „министарство надлежно за послове привреде”, и тиме се врши усаглашавање са предложеним концептом по коме послове Агенције за приватизацију преузима надлежно министарство.

Чланом 19. Предлога закона интервенише се у члану 49. Закона са циљем прецизирања тако да се реч: „доношења”, замењују се речју: „достављања”.

Чланом 20. Предлога закона интервенише се у одредбе члана 50. Закона у смислу брисања намирења трошкова, а са циљем усаглашавање предметне одредбе са другим интервенцијама у тексту у вези са трошковима приватизације.

Чланом 21. Предлога закона мења се члан 52. Закона из разлога прецизирања одредаба којима се уређују елементи уговора о продаји имовине.

Чланом 22. Предлога закона интервенише се у члану 54. Закона у смислу прецизирања предметне одредбе.

Чланом 23. Предлога закона бришу се одредбе у вези са покретањем поступка ликвидације, а с обзиром да је поступак ликвидације уређен законом којим се уређује положај привредних друштава.

Чланом 24. Предлога закона поднаслов изнад члана 59: „Продаја акција пренетих на Агенцију” брише се с обзиром да се акције и удели после раскида уговора о продаји преносе у Регистар и да су послови Агенције за приватизацију пренети министарству надлежном за послове привреде и прописани овим законом.

Чланом 25. Предлога закона члан 60. Закона се мења тако што се прописује да се истовремено са понудом за продају акција јавним прикупљањем понуда са јавним надметањем, могу нудити на продају и акције појединачних акционара правног лица чије се акције нуде на продају ради продаје већинског пакета акција, чиме се омогућује придруживање акција појединачних акционара не само у случају продаје акција Фонда и акција пренетих после раскида, већ и у свим другим случајевима када акције могу бити предмет приватизације у складу са одредбама овог закона.

Чланом 26. Предлога закона члан 69. Закона мења се и истим се уређује контрола испуњења уговорних обавеза стратешког инвеститора које су предвиђене уговором о стратешком партнерству, а коју спроводи министарство надлежно за послове привреде, чиме се врши усаглашавање са концептом преузимања послова које је обављала Агенција за приватизацију.

Чланом 27. Предлога закона у члану 81. Закона врши су усклађивање, с обзиром да се Предлогом закона предлаже брисање одредаба у вези са покретањем поступка ликвидације.

Чланом 28. Предлога закона прописује се образовање Комисије за обављање послова давања сагласности и Комисије за контролу извршења обавеза купца, односно стратешког инвеститора из закључених уговора у поступку приватизације.

Чланом 29. Предлога закона предвиђа се брисање ст. 1. и 4. у члану 84.

Чланом 30. Предлога закона у побројаним члановима врши се терминолошко усаглашавање, с обзиром на чињеницу да је Предлогом закона предложено да све послове Агенције за приватизацију преузима министарство надлежно за послове привреде.

Чланом 31. Предлога закона уређује се питање престанка рада Агенције за приватизацију, у смислу да Агенција за приватизацију основана Законом о Агенцији за приватизацију престаје са радом даном почетка примене овог закона. О извршавању обавеза Агенције за приватизацију преузетих у складу са овим законом стараће се министарство надлежно за послове привреде. Даном почетка примене овог закона министарство надлежно за послове привреде преузима од Агенције за приватизацију права и обавезе, предмете, опрему, средства за рад и архиву, који су у функцији обављања послова утврђених овим законом, као и запослене распоређене на пословима приватизације, тржишта капитала и контроле извршења уговорних обавеза. Такође, наведеним одредбама уређује се да даном почетка примене закона Државно правобранилаштво преузима од Агенције за приватизацију права и обавезе, предмете, опрему, средства за рад и архиву, који су у функцији заступања у поступцима пред судовима, арбитражама, органима управе и другим надлежним органима, у којима Агенција има положај странке или умешача, као и запослене распоређене на пословима заступања. Запосленима који не буду преузети у смислу наведених одредаба престаје радни однос даном престанка рада Агенције за приватизацију, уз исплату отпремнине у складу са законом којим је утврђено смањење броја запослених у јавном сектору.

Чланом 32. Предлога закона прописује се да се у Регистар преносе и евидентирају акције односно удели из портфеља Агенције за приватизацију који су тој агенцији до дана ступања на снагу овог закона, пренети по основу раскинутих уговора.

Чланом 33. Предлога закона прописује се да ће Централни регистар по службеној дужности, у року од 15 дана од дана ступања на снагу овог закона, извршити пренос акција из члана 32. овог закона, са власничког рачуна Агенције за приватизацију на власнички рачун Регистра. Агенција надлежна за послове регистрације привредних субјеката ће по службеној дужности, у року од 15 дана од дана ступања на снагу овог закона, извршити промену власника удела из члана 32. овог закона са Агенције за приватизацију на Регистар.

Чланом 34. Предлога закона прописује се да ће се поступци приватизације започети до дана почетка примене овог закона, наставити по одредбама овог закона, као и да ће се поступци одлучивања по приговорима и жалбама по којима Министарство надлежно за послове привреде није одлучило до дана почетка примене овог закона, окончати по одредбама овог закона. Наведеном одредбом прописује се и да се даном почетка примене овог закона заложно право које је Агенција имала на капиталу који је био предмет продаје преноси на министарство надлежно за послове привреде, а надлежни орган је дужан да по службеној дужности то право региструје. Поред наведеног, предметном одредбом уређује се да ће се, изузетно од рока за приватизацију друштвеног капитала, започети поступци јавног прикупљања понуда са јавним надметањем за које је јавни позив објављен до дана ступања на снагу овог закона, наставити у складу са тим јавним позивом, односно да се наведени рок неће примењивати на субјекте приватизације за које је покренут поступак утврђивања удела државне својине у средствима која тај субјект користи по основу члана 48. Закона о средствима у својини Републике Србије („Службени гласник РС”, бр. 53/95, 3/96 – исправка, 54/96, 32/07 и 101/05- др. закон) или поступак преузимања власничких права на друштвеном капиталу. Уколико се у предметним поступцима приватизација не спроведе у смислу члана 6. став 6. Закона о приватизацији, односно уколико се по окончању поступка утврђивања удела државне својине у средствима која субјект приватизације користи, утврди постојање друштвеног капитала, односно уколико Република Србија не преузме власничка права, министарство надлежно за послове привреде подноси предлог за покретање стечаја, односно сходно се примењују одредбе члана 14. Закона о изменама и допунама Закона о приватизацији приватизацији („Службени гласник РС”, број 46/15). Такође, наведеним одредбама прописује се и да се средства која су Законом о буџету за 2016. годину на разделу министарства надлежног за послове привреде обезбеђена за финансирање Агенције, преусмеравају ради финансирања послова које то министарство преузима овим законом.

Чланом 35. Предлога закона прописује се да ће се подзаконски акти, донeти на основу овлашћења из Законa о приватизацији („Службени гласник РС”, бр. 83/14 и 46/15), усагласити са одредбама овог закона у року од 30 дана од дана ступања на снагу овог закона.

Чланом 36. Предлога закона уређује се питање престанка важења Закона о Агенцији за приватизацију и прописа донетих на основу тог закона.

Чланом 37. Предлога закона прописује се ступање на снагу овог закона, и то наредног дана од дана објављивања у „Службеном гласнику Републике Србије”, и његова примена од 1. фебруара 2016. године, осим члана 34. ст. 2. и 3. овог закона који ће се примењивати од дана ступања на снагу овог закона.

**IV. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ОВОГ ЗАКОНА**

За спровођење овог закона нису потребна додатна финансијска средства како из буџета, тако ни из других средстава. Наиме, средства која су Законом о буџету Републике Србије за 2016. годину („Службени гласаник РС”, број 103/15) на разделу министарства надлежног за послове привреде обезбеђена за финансирање Агенције, преусмеравају се ради финансирања послова које то министарство преузима овим законом.

**V. РАЗЛОЗИ ЗА ХИТНО ДОНОШЕЊЕ ЗАКОНА**

Разматрање и доношење овог закона по хитном поступку предлаже се у складу са чланом 167. Пословника Народне скупштине („Службени гласник РС”, број 20/12-пречишћен текст), како би се у што краћем року обезбедило јединствено управљање приватизационим поступцима, повећала ефикасност у спровођењу приватизационих поступака, омогућило адекватно праћење стања у области приватизације, већа транспарентност података, јединствена база података, уједначила пракса, неопходно је да се овај закон донесе по хитном поступку.

Како су предложене законске измене само допуне већ постојећих решења, као и да су сва суштинска питања решена постојећим законом, није потребно спроводити јавну расправу о Нацрту закона о изменама и допунама Закона о приватизацији.

**VI. РАЗЛОЗИ ЗБОГ КОЈИХ СЕ ПРЕДЛАЖЕ ДА ЗАКОН СТУПИ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”**

Нарочито оправдани разлози за раније ступање на снагу овог закона, састоје се у потреби да се у најкраћем року омогући несметано спровођење, пре свега, започетих поступака приватизације, а имајући у виду рокове који су прописани Законом о приватизацији и чињеницу да се предложеним изменама регулише престанак важења Закона о Агенцији за приватизацију, као и престанак са радом Агенције за приватизацију, па је потребно хитно преузимање послова Агениције за приватизацију у делу који је неопходан како би се довршили започети поступци приватизације, спровела контрола над окончаним поступцима приватизације, односно покренуо и водио поступак приватизације у случају подношења нових иницијатива.

Реализација свега наведеног условљена је усвајањем закона о изменама и допунама закона о приватизацији којим ће се регулисати сва питања од значаја за спровођење поступака у складу са овим законом. Имајући у виду наведено, предлаже се ступање на снагу наредног дана од дана објављивања у „Службеном гласнику Републике Србије”.

**VII. АНАЛИЗА ЕФЕКАТА ЗАКОНА**

**Одређење проблема које овај закон треба да реши**

Поступак приватизације у Републици Србији, као поступак промене власништва друштвеног и јавног капитала и имовине, регулисан је Законом о приватизацији („Службени гласник РС”, бр. 83/2014 и 46/2015 – у даљем тексту: Закон).

Све поступке приватизације у Републици Србији, сагласно Закону о Агенцији за приватизацију („Службени гласник РС”, бр. 38/01, 135/04, 30/10 и 115/14), спроводи Агенција за приватизацију, основана овим законом.

Након вишегодишњег спровођења поступака приватизације, број друштава чији су капитал, односно имовина предмет приватизације, се значајно смањио чињеницом да је за велики број друштава покренут поступак стечаја који спроводи Aгенција лиценцирање стечајних управника која је преузела портфељ Агенције за приватизацију у том делу, као и да су одређена друштва приватизована. Такође, Законом је орочена приватизација друштвеног капитала до 31. децембра 2015. године, када се очекује додатно смањење броја друштава чији је капитал, односно имовина предмет приватизације. Поред наведеног, а с обзиром на анализе тржишта и заинтересованости потенцијалних инвеститора упопште, за очекивати је да неће бити ни великог броја нових поступака приватизације које би требало спроводити.

Узимајући у обзир све наведено, улога Агенције за приватизацију, као правног лица које је, пре свега, промовисало, спроводило и контролисало поступак приватизације, се значајно смањила, односно њен престанак са радом као посебне инситуције која се искључиво бави поступцима приватизације, намеће се као оправдано.

Предложеним изменама Закон, пре свега регулише се престанак важења Закона о Агенцији за приватизацију, као и престанак са радом Агенције за приватизацију, те се уређује питање преузимања послова Агениције за приватизацију у делу који је неопходан како би се довршили започети поступци приватизације, спровела контрола над окончаним поступцима приватизације, односно покренуо и водио поступак приватизације у случају подношења нових иницијатива.

**Циљеви који се постижу његовим доношењем**

Један од основих циљева овог закона је постизање максималне рационализације у свим сегментима поступака приватизације, а с обзиром на реално смањење броја друштава – субјеката приватизације за која се проводи овај поступак, у складу са Законом, све у складу са потребом рационализације државне управе и фискалне консолидације у складу са усвојеним документима јавних политика од стране Владе Републике Србије.

У смислу напред наведеног, циљ закона је и регулисање поступака приватизације, односно свих поступака и активности у вези са приватизацијом које је спроводила Агенција за приватизацију, а након престанка са радом Агенције за приватизацију као и престанка важења Закона о Агенцији за приватизацију.

Овим законом се предлажу измене постојећих решења, како би се исти прилагодио могућностима успешног спровођења предвиђених радњи и активности у поступцима приватизације и њима везаним поступцима, од стране другог лица и како би се у што краћем року обезбедило јединствено управљање приватизационим поступцима, повећала ефикасност у спровођењу приватизационих поступака, омогућило адекватно праћење стања у области приватизације, већа транспарентност података, јединствена база података, уједначила пракса.

**Које су друге могућности за решавање проблема?**

Имајући у виду чињеницу да се предложене измене Закона односе на измену лица надлежног за спровођење поступака приватизације и поступака у вези са овим поступком, те да су наведена питања регулисана искључиво Законом, не постоји друга могућност регулисања понуђених решења.

У току анализе разматране су могућности превазилажења проблема постојећим решењима, међутим с обзиром на ограничења да материја не може бити уређена подзаконским актима, обима потребних измена, предлаже се да се потребне корекције изврше изменама постојећег закона.

**Зашто је доношење акта најбоље за решавање проблема?**

Предложене измене се односе на материју која се искључиво регулише законом. У току рада на овом закону није разматрана могућности доношења новог закона, с обзиром да доношење новог закона није потребно пошто измене нису толико обимне да би то изискивале. Такође, измене и допуне закона су нужне, с обзиром да се истим предвиђа спровођење поступка од стране другог лица, те је потребно постојећа решења из Закона прилагодити и усагласити са могућостима за њихово несметано извршавање о стране тог лица, у складу са законом.

**На кога ће и како највероватније утицати решења у Закону?**

С обзиром да предложене измене Закона не прописују нова решења, односно регулише се престанак важења Закона о Агенцији за приватизацију, као и престанак са радом Агенције за приватизацију, те се уређује питање преузимања послова Агениције за приватизацију у делу који је неопходан како би се довршили започети поступци приватизације, спровела контрола над окончаним поступцима приватизације, односно покренуо и водио поступак приватизације у случају подношења нових иницијатива, предложена решења неће бити од утицаја.

**Који су трошкови које ће примена закона изазвати грађанима и привреди посебно малим и средњим предузећима?**

Примена овог закона неће изазвати издвајање додатних трошкова ни грађанима ни привреди, из разлога што се понуђена решења не односе на измене у делу који би на било који начин утицао на трошкове који већ нису познати и постојећи у овом поступку.

Наиме, Законом је већ прописано право лица које спроводи поступак приватизације на накнаду трошкова приватизације (трошкови насталих у спровођењу поступка приватизације у складу са овим законом), те ће се, сагласно изменама предложеним овим законом, подзаконска акта која регулишу ово питање само усаласити у потребном делу.

**Да ли су позитивне последице доношења закона такве да оправдавају трошкове које ће он створити?**

Основна последица доношења овог закона огледа се у престанку са радом Агенције за приватизацију и у том смислу регулисања поступка приватизације након њеног престанка са радом.

Наведена последица се може сматрати позитивном, пре свега у светлу потребе за рационализацијом државне управе и фискалном консолидацијом у складу са усвојеним документима јавних политика од стране Владе Републике Србије, а обзиром да се након вишегодишњег спровођења поступака приватизације број друштава чији су капитал, односно имовина предмет приватизације, значајно смањио чињеницом да је за велики број друштава покренут поступак стечаја који спроводи Aгенција лиценцирање стечајних управника која је и преузела портфељ Агенције за приватизацију у том делу, као и да су одређена друштва приватизована.

Позитивни ефекти доношења овог закона огледају се у регулисању поступка приватизације и свих поступака везаних за овај поступак и у омогућавању њиховог несметаног наставка након престанка са радом Агенције за приватизацију.

**Да ли доношење закона стимулише појаву нових привредних субјеката на тржишту и тржишну конкуренцију?**

Доношење закона омогућава наставак поступка приватизације и других с овим везаних поступака, у смислу Закона.

Доношење овог закона само по себи не стимулише појаву нових привредних субјеката на тржишту и тржишну конкуренцију, међутим, када се овај закон посматра у светлу постојећег Закона чије се измене овим предлажу, подразумева се насатавак поступака приватизације, односно спровођење нових поступака приватизације, који за циљ имају промену власништва над капиталом, односно имовином друштава и реализацију основних начела приватизације – стварање услова за развој привреде, смањење негативних фискалних ефеката и тиме побољшање постојећих односно стварање нових привредних субјеката који ће бити у могућности да конкуретно учествују на тржишту.

**Да ли су заинтересоване стране имале прилику да изнесу своје ставове о овом закону?**

Министарство привреде је предложило Одбору за привреду и финансије Владе да донесе закључак да се јавна расправа о предметном закону, не спроводи.

**Које ће мере током примене акта бити предузете да би се остварили разлози доношења акта?**

Главне мере које ће бити преузете у циљу зацртаних циљева, с обзиром на чињеницу да је преузимањем послова стечајног управника са Агенције за приватизацију на Агенцију за лиценцирање стечајних управника портфељ Агенције значајно смањен, да је рок за спровођење приватизације предузећа са друштвеним капиталом орочен на 31. децембар 2015. године, затим потребу рационализације државне управе и фискалне консолидације у складу са усвојеним документима јавних политика од стране Владе Републике Србије, неопходност повећања ефикасности спровођења поступка приватизације, надлежности Агенције за приватизацију у погледу обављања послова приватизације биће преузете од стране Министарства привреде. Ову меру је, као што је већ образложено, могуће спровести само на основу измена и допуна важећег Закона о приватизацији.

Поред наведеног, постоји обавеза усклађивања свих подзаконских аката са новим, односно измењеним решењима из Закона.

**VIII. ПРЕГЛЕД ОДРЕДАБА ЗАКОНА КОЈЕ СЕ МЕЊАЈУ, ОДНОСНО ДОПУЊУЈУ**

Дефиниције

Члан 2.

Поједини изрази употребљени у овом закону имају следеће значење:

1. *Приватизација,*у смислу овог закона, је промена власништва капитала и имовине правних лица која послују друштвеним и јавним капиталом. Приватизација, у смислу овог закона, је и:

- ПРОДАЈА АКЦИЈА, ОДНОСНО УДЕЛА КОЈИ СУ ПОСЛЕ РАСКИДА УГОВОРА О ПРОДАЈИ КАПИТАЛА ЗАКЉУЧЕНОГ У ПОСТУПКУ ПРИВАТИЗАЦИЈЕ, ПРЕНЕТИИ ЕВИДЕНТИРАНИ У РЕГИСТРУ АКЦИЈА И УДЕЛА ПРЕНЕТИХ ПОСЛЕ РАСКИДА УГОВОРА ЗАКЉУЧЕНОГ У ПОСТУПКУ ПРИВАТИЗАЦИЈЕ;

– продаја имовине у предузећима код којих је раскинут уговор о продаји капитала;

– продаја акција, односно удела Акционарског фонда, као и Фонда за развој Републике Србије и Републичког фонда за пензијско и инвалидско осигурање, ~~када се продају заједно са акцијама, односно уделима Акционарског фонда;~~

2. *Јавни капитал*је капитал Републике Србије, аутономне покрајине и јединице локалне самоуправе;

3. *Предмет приватизације*је:

– друштвени, односно јавни капитал и имовина у предузећима и другим правним лицима, укључујући и јавна предузећа и јавни капитал исказан у акцијама или уделима;

– акције, односно удели после раскида уговора о продаји капитала;

– имовина у предузећима код којих је раскинут уговор о продаји капитала;

– акције односно удели Акционарског фонда, као и Фонда за развој Републике Србије и Републичког фонда за пензијско и инвалидско осигурање а када се продају заједно са акцијама, односно уделима Акционарског фонда;

4. *Субјекти приватизације*су предузећа, привредна друштва, и друга правна лица у којима се врши промена власништва, укључујући и јавна предузећа, а за која је покренута иницијатива за приватизацију;

4а) *Велики субјект приватизације* је субјект приватизације чији пословни приходи за пословну годину која претходи покретању поступка приватизације износе најмање 50 милијарди динара;

5. *Модели приватизације*су продаја капитала, продаја имовине, стратешко партнерство и пренос капитала без накнаде;

6. *Методи приватизације*су јавно прикупљање понуда са јавним надметањем и јавно прикупљање понуда;

7. *Учесник у поступку приватизације*је лице које је доставило пријаву за учествовање у поступку приватизације;

8. *Купац*је домаће или страно правно или физичко лице које је проглашено купцем, односно лице са којим је закључен купопродајни уговор;

9. *Стратешки инвеститор*је домаће или страно правно лице које је са субјектом приватизације, односно Републиком Србијом закључило уговор о стратешком партнерству;

10. *Средства плаћања*су динар и страна средства плаћања (девизе и ефективни страни новац);

11. *Писмо о заинтересованости*је исказивање интереса за одређени субјект и модел приватизације, са основним подацима о заинтересованом купцу односно стратешком инвеститору и предлогом индикативне цене, инвестиционог програма, оквирног плана пословања и броја запослених на неодређено време, као и другим подацима од значаја одређеним јавним позивом;

12. *Фер тржишна вредност*је фер вредност дефинисана Међународним стандардом финансијског извештавања 13 – Одмеравање фер вредности;

13. *Метод јавног прикупљања понуда са јавним надметањем*је метод приватизације за продају капитала и имовине субјекта приватизације И ЊЕГОВИХ ЗАВИСНИХ ДРУШТАВА подношењем понуда и јавним надметањем учесника;

14. *Метод јавног прикупљања понуда*је метод приватизације подношењем понуда за избор стратешког инвеститора као и у поступку продаје капитала великих субјеката приватизације;

15. *Почетна цена за продају капитала, односно имовине*износи најмање једну половину од процењене вредности капитала, односно имовине, а нова почетна цена на другом прикупљању понуда и јавном надметању најмање једну трећину од процењене вредности капитала односно имовине;

16. *Продаја капитала*је модел приватизације чији је предмет продаје јавни капитал или друштвени капитал који се приватизује, акције, односно удели после раскида уговора о продаји капитала закљученог У ПОСТУПКУ ПРИВАТИЗАЦИЈЕ, као и акције, односно удели Акционарског фонда, као Фонда за развој Републике Србије и Републичког фонда за пензијско и инвалидско осигурање ~~када се продају заједно са акцијама, односно уделима Акционарског фонда~~;

17. *Продаја имовине*је модел приватизације којим се у поступку приватизације продаје имовина или део имовине субјекта приватизације И ЊЕГОВИХ ЗАВИСНИХ ДРУШТАВА;

18. *Програм за продају имовине*је програм о продаји имовине који доноси субјект приватизације И ЊЕГОВА ЗАВИСНА ДРУШТВА а прихвата МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ, у роковима предвиђеним овим законом;

19. *Стратешко партнерство*је модел приватизације кроз институционални однос домаћих или страних правних лица са субјектом приватизације односно Републиком Србијом, које се спроводи кроз заједничко улагање путем оснивања новог привредног друштва или докапитализацијом постојећег субјекта приватизације;

20. *Оснивање новог привредног друштва*је оснивање друштва чији су оснивачи Република Србија и стратешки инвеститор тако што је улог Републике Србије имовина коју је Република Србија стекла по основу потраживања које има према субјекту приватизације за који је донела одлуку о стратешком партнерству, путем замене испуњења;

21. *Докапитализација*постојећег субјекта приватизације је повећање основног капитала субјекта приватизације за који је Влада донела одлуку о стратешком партнерству;

22. *Уговор о стратешком партнерству*је уговор о докапитализацији постојећег субјекта приватизације који закључују Република Србија, стратешки инвеститор и субјект приватизације, као и уговор о оснивању новог друштва који закључују Република Србија и стратешки инвеститор;

23. *Пренос капитала без накнаде запосленима*је пренос капитала у субјекту приватизације са друштвеним капиталом који се приватизује моделом продаје капитала, тако што се до 30% капитала преноси запосленима, без накнаде, у акцијама, односно уделима;

24. *Пренос капитала без накнаде стратешком инвеститору*је пренос капитала инвеститору у случају позитивних резултата пословања, у складу са прописима којима се уређује подстицај за инвестиције, а на основу одлуке Владе;

25. *Мере за припрему и растерећење обавеза субјекта приватизације*су мере које може донети Влада када се субјект приватизације приватизује продајом капитала или спроводи докапитализација постојећег субјекта приватизације, под условима из овог закона;

26. *Условни отпис дуга*је мера за припрему и растерећење обавеза субјеката приватизације којом се државни повериоци субјекта приватизације обавезују да отпишу дуг са стањем на дан 31. децембар последње пословне године према субјекту приватизације који послује у целини или већинским друштвеним или јавним капиталом, ОДНОСНО КАПИТАЛОМ КОЈИ ЈЕ ПОСЛЕ РАСКИДА УГОВОРА О ПРИВАТИЗАЦИЈИ ПРЕНЕТ И ЕВДЕНТИРАН У РЕГИСТАРУ АКЦИЈА И УДЕЛА ПРЕНЕТИХ ПОСЛЕ РАСКИДА УГВОРА ЗАКЉУЧЕНОГ У ПОСТУПКУ ПРИВАТИЗАЦИЈЕ. Отпис дуга је пуноважан уколико је продат капитал субјекта приватизације, односно закључен уговор о докапитализацији;

27. *Претварање дуга субјекта приватизације у трајни улог (конверзија)*је мера за припрему и растерећење обавеза субјекта приватизације којом се потраживања поверилаца конвертују у трајни улог у капиталу субјекта приватизације;

28. *Државни повериоци*су: јавно предузеће, Пореска управа, Републички фонд за пензијско и инвалидско осигурање, Републички фонд за здравствено осигурање, Републичка дирекција за робне резерве, Фонд за развој Републике Србије и други републички органи и организације, укључујући и Аутономну покрајину Војводину и јединице локалне самоуправе.

Државним повериоцем сматра се и Агенција за осигурање депозита када врши функцију стечајног управника над банкама у стечају и када управља у име и за рачун Републике Србије потраживањима Републике Србије по основу преузетих ино обавеза;

29. *Заложни повериоци*јесу повериоци који имају потраживања обезбеђена хипотеком или залогом на имовини субјекта приватизације, као и повериоци који су у извршном поступку стекли право намирења на покретним и непокретним стварима субјекта приватизације;

30. *Обустава поступка*се примењује у случају сазнања за околности за које се није знало у време покретања поступка, а које у потпуности онемогућавају продају капитала, односно имовине, субјекта приватизације;

31. *Контрола извршења обавеза купца из уговора*је контрола коју врши МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ којом проверава да ли купац извршава уговорене обавезе;

32. *Стечај ради окончања приватизације*је стечај који покреће МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ у односу на субјект приватизације када се стекну разлози за покретање стечаја у складу са одредбама овог закона и Закона о стечају, а у циљу окончања приватизације.

33. РЕГИСТАР АКЦИЈА И УДЕЛА ПРЕНЕТИХ ПОСЛЕ РАСКИДА УГОВОРА ЗАКЉУЧЕНОГ У ПОСТУПКУ ПРИВАТИЗАЦИЈЕ ЈЕ РЕГИСТАР У КОЈИ СЕ ПРЕНОСЕ И ЕВИДЕНТИРАЈУ АКЦИЈЕ И УДЕЛИ ПОСЛЕ РАСКИДА УГОВОРА ЗАКЉУЧЕНОГ У ПОСТУПКУ ПРИВАТИЗАЦИЈЕ, А КОЈИ СЕ ВОДИ У МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ (У ДАЉЕМ ТЕКСТУ: РЕГИСТАР). РЕГИСТАР САДРЖИ НАЗИВ СУБЈЕКТА ПРИВАТИЗАЦИЈЕ ЧИЈИ СЕ ДЕО КАПИТАЛА ЕВИДЕНТИРА У РЕГИСТРУ, ПОДАТКЕ О ВИСИНИ КАПИТАЛА, ОДНОСНО БРОЈУ АКЦИЈА КОЈЕ СЕ ЕВИДЕНТИРАЈУ И ДРУГЕ ПОДАТКЕ.

  Предмет приватизације

Члан 5.

Предмет приватизације је:

1) друштвени, односно јавни капитал или имовина у предузећима и другим правним лицима укључујући и јавна предузећа;

2) јавни капитал исказан у акцијама или уделима;

3) АКЦИЈЕ И УДЕЛИ КОЈИ СУ ПОСЛЕ РАСКИДА УГОВОРА О ПРОДАЈИ КАПИТАЛА ЗАКЉУЧЕНОГ У ПОСТУПКУ ПРИВАТИЗАЦИЈЕ ПРЕНЕТИ И ЕВИДЕНТИРАНИ У РЕГИСТРУ.

4) имовина у предузећима из тачке 3) овог става;

5) акције, односно удели Акционарског фонда, као и Фонда за развој Републике Србије и Републичког фонда за пензијско и инвалидско осигурање ~~када се продају заједно са акцијама, односно уделима Акционарског фонда~~.

Предмет приватизације може бити земљиште које је уписано у надлежним регистрима за упис права на непокретностима као друштвена, мешовита или својина субјекта приватизације.

Предмет приватизације не могу бити природна богатства, добра у општој употреби, добра од општег интереса, као и културна добра у јавној својини уписана у регистар културних добара, који се води у складу са законом који уређује културна добра.

Субјекти надлежни за спровођење приватизације

Члан 7.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ СПРОВОДИ И КОНТРОЛИШЕ СВЕ ПОСТУПКЕ ПРИВАТИЗАЦИЈЕ У РЕПУБЛИЦИ СРБИЈИ И ОБАВЉА ДЕЛАТНОСТ ПОСРЕДОВАЊА У ПРОДАЈИ ЈАВНОГ И ДРУШТВЕНОГ КАПИТАЛА И ИМОВИНЕ У ПОСТУПКУ ПРИВАТИЗАЦИЈЕ, И ТО:

1) СПРОВОДИ ПОСТУПАК ПРИВАТИЗАЦИЈЕ: ДОНОСИ, ОДНОСНО ПРЕДЛАЖЕ МОДЕЛ И МЕТОД ПРИВАТИЗАЦИЈЕ, КАО И МЕРЕ ЗА ПРИПРЕМУ И РАСТЕРЕЋЕЊЕ ОБАВЕЗА СУБЈЕКТА ПРИВАТИЗАЦИЈЕ, У СКЛАДУ СА ОВИМ ЗАКОНОМ, ОБЈАВЉУЈЕ ЈАВНИ ПОЗИВ ЗА ПРИКУПЉАЊЕ ПИСАМА О ЗАИНТЕРЕСОВАНОСТИ, ПРИКУПЉА И ОБРАЂУЈЕ ПОДАТКЕ О ПОТЕНЦИЈАЛНИМ КУПЦИМА КАПИТАЛА И ИМОВИНЕ СУБЈЕКТА ПРИВАТИЗАЦИЈЕ КОЈИ СУ ИСКАЗАЛИ ЗАИНТЕРЕСОВАНОСТ ЗА УЧЕШЋЕ У ПОСТУПКУ ПРИВАТИЗАЦИЈЕ, ПОДНОСИ ПРЕДЛОГ ЗА ПОКРЕТАЊЕ ПОСТУПКА СТЕЧАЈА, АКО ЈЕ ИСПУЊЕН ЈЕДАН ОД СТЕЧАЈНИХ РАЗЛОГА ПРОПИСАН ОВИМ ЗАКОНОМ И ЗАКОНОМ КОЈИМ СЕ УРЕЂУЈЕ СТЕЧАЈ, ОДРЕЂУЈЕ КРИТЕРИЈУМЕ ЗА УЧЕСТВОВАЊЕ У ЈАВНОМ ПРИКУПЉАЊУ ПОНУДА СА ЈАВНИМ НАДМЕТАЊЕМ, УСЛОВЕ ПРОДАЈЕ КАО И ОБАВЕЗЕ КУПЦА (ИНВЕСТИЦИЈЕ, СОЦИЈАЛНИ ПРОГРАМ, КОНТИНУИТЕТ ПОСЛОВАЊА ИТД.), ОРГАНИЗУЈЕ И СПРОВОДИ ПОСТУПАК ПРОДАЈЕ КАПИТАЛА И ИМОВИНЕ СУБЈЕКТА ПРИВАТИЗАЦИЈЕ, КАО И ПОСТУПАК ПРИВАТИЗАЦИЈЕ МОДЕЛОМ СТРАТЕШКОГ ПАРТНЕРСТВА;

2) КОНТРОЛИШЕ ПОСТУПАК ПРИВАТИЗАЦИЈЕ: ПРОВЕРАВА ИСПУЊЕЊЕ ОБАВЕЗА КУПЦА ИЗ УГОВОРА О ПРОДАЈИ КАПИТАЛА ИЛИ ИМОВИНЕ, ИСПУЊЕЊЕ ОБАВЕЗА СТРАТЕШКОГ ИНВЕСТИТОРА ИЗ УГОВОРА О СТРАТЕШКОМ ПАРТНЕРСТВУ, УСКЛАЂЕНОСТ ПРОГРАМА ЗА ПРОДАЈУ ИМОВИНЕ СА ПРОПИСИМА О ПРИВАТИЗАЦИЈИ, ДА ЛИ ЈЕ ПРИЛИВ СРЕДСТАВА ПО ОСНОВУ ИЗВРШЕНЕ ПРОДАЈЕ У СКЛАДУ СА УГОВОРОМ О ПРОДАЈИ, ПРЕНОС АКЦИЈА БЕЗ НАКНАДЕ ЗАПОСЛЕНИМА, ВИСИНУ УЛАГАЊА ПРЕДВИЂЕНОГ ИНВЕСТИЦИОНИМ ПРОЈЕКТОМ, У СКЛАДУ СА УРЕДБОМ КОЈОМ СЕ УРЕЂУЈУ УСЛОВИ И НАЧИН ПРИВЛАЧЕЊА ДИРЕКТНИХ ИНВЕСТИЦИЈА;

3) ПРОДАЈЕ ЈАВНИ КАПИТАЛ ИСКАЗАН У АКЦИЈАМА ИЛИ УДЕЛИМА, КАО И АКЦИЈЕ, ОДНОСНО УДЕЛЕ АКЦИОНАРСКОГ ФОНДА, ФОНДА ЗА РАЗВОЈ РЕПУБЛИКЕ СРБИЈЕ, РЕПУБЛИЧКОГ ФОНДА НАДЛЕЖНОГ ЗА ПЕНЗИЈСКО И ИНВАЛИДСКО ОСИГУРАЊЕ КОЈИ СУ ПРЕНЕТИ НА ОСНОВУ ЗАКОНА О СВОЈИНСКОЈ ТРАНСФОРМАЦИЈИ („СЛУЖБЕНИ ГЛАСНИК РС”, БР. 32/97 И 10/01), ПРОДАЈЕ АКЦИЈЕ, ОДНОСНО УДЕЛЕ КОЈИ СУ ПРЕНЕТИ И ЕВИДЕНТИРАНИ У РЕГИСТРУ;

4) ВОДИ РЕГИСТАР, У СКЛАДУ СА ОВИМ ЗАКОНОМ;

5) ОБАВЉА ПОСЛОВЕ У ИМЕ И ЗА РАЧУН АКЦИОНАРСКОГ ФОНДА И ДРУГЕ ПОСЛОВЕ У СКЛАДУ СА ЗАКОНОМ КОЈИМ СЕ УРЕЂУЈЕ ПРАВО НА БЕСПЛАТНЕ АКЦИЈЕ И НОВЧАНУ НАКНАДУ КОЈУ ГРАЂАНИ ОСТВАРУЈУ У ПОСТУПКУ ПРИВАТИЗАЦИЈЕ;

6) ОБАВЉА И ДРУГЕ ПОСЛОВЕ И СКЛАДУ СА ОВИМ ЗАКОНОМ И ДРУГИМ ПРОПИСИМА.

Министарства, регистар надлежан за депо и клиринг хартија од вредности, регистар надлежан за упис привредних субјеката и залоге, регистри надлежни за упис права на непокретностима и други органи и организације, у оквиру своје надлежности а полазећи од делатности појединих субјеката приватизације, дужни су да на захтев МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ пруже стручну, техничку и другу помоћ у циљу ефикасног спровођења поступка приватизације и да без накнаде доставе податке и документацију из своје надлежности.

  Члан 12.

КУПАЦ, У СМИСЛУ ОДРЕДАБА ОВОГ ЗАКОНА, МОЖЕ БИТИ ДОМАЋЕ ИЛИ СТРАНО ПРАВНО ИЛИ ФИЗИЧКО ЛИЦЕ. САМО ДОМАЋЕ ПРАВНО ИЛИ ФИЗИЧКО ЛИЦЕ МОЖЕ БИТИ КУПАЦ ПОЉОПРИВРЕДНОГ ЗЕМЉИШТА.

ДОМАЋА ИЛИ СТРАНА ПРАВНА ИЛИ ФИЗИЧКА ЛИЦА МОГУ ДА СЕ УДРУЖЕ РАДИ КУПОВИНЕ СУБЈЕКТА ПРИВАТИЗАЦИЈЕ ИЛИ СТРАТЕШКОГ ПАРТНЕРСТВА (У ДАЉЕМ ТЕКСТУ: КОНЗОРЦИЈУМ) И ДА ОВЛАСТЕ ЈЕДНО ЛИЦЕ ЗА ЗАСТУПАЊЕ.

КУПАЦ, ОДНОСНО ЧЛАН КОНЗОРЦИЈУМА, НЕ МОЖЕ БИТИ:

1) ЛИЦЕ КОЈЕ ПРЕМА СУБЈЕКТУ ПРИВАТИЗАЦИЈЕ ИМА ДОСПЕЛЕ НЕИЗМИРЕНЕ ОБАВЕЗЕ НА ДАН ПОДНОШЕЊА ПРИЈАВЕ ЗА УЧЕШЋЕ;

2) ЛИЦЕ СА КОЈИМ ЈЕ РАСКИНУТ УГОВОР О ПРОДАЈИ, ОДНОСНО СТРАТЕШКОМ ПАРТНЕРСТВУ ЗБОГ НЕИЗВРШЕЊА УГОВОРЕНИХ ОБАВЕЗА;

3) ЛИЦЕ КОЈЕ ЈЕ ОСУЂИВАНО ЗА КРИВИЧНА ДЕЛА ПРОТИВ ЖИВОТА И ТЕЛА, КРИВИЧНА ДЕЛА ПРОТИВ ИМОВИНЕ, КРИВИЧНА ДЕЛА ПРОТИВ ПРИВРЕДЕ, КРИВИЧНА ДЕЛА ПРОТИВ СЛУЖБЕНЕ ДУЖНОСТИ, КРИВИЧНА ДЕЛА ПРОТИВ ЗДРАВЉА ЉУДИ И КРИВИЧНА ДЕЛА ПРОТИВ ЈАВНОГ РЕДА И МИРА ИЛИ ПРОТИВ КОГА ЈЕ ПОКРЕНУТ КРИВИЧНИ ПОСТУПАК ЗА ТА КРИВИЧНА ДЕЛА.

КУПАЦ, ОДНОСНО ЧЛАН КОНЗОРЦИЈУМА, НЕ МОЖЕ БИТИ ДОМАЋЕ ПРАВНО ЛИЦЕ КОЈЕ ПОСЛУЈЕ ВЕЋИНСКИМ ДРУШТВЕНИМ КАПИТАЛОМ.

КУПАЦ НЕ МОЖЕ БИТИ НИ СУБЈЕКТ ПРИВАТИЗАЦИЈЕ, ОДНОСНО ЊЕГОВО ЗАВИСНО ДРУШТВО.

КУПАЦ КОНТРОЛНОГ, ОДНОСНО ЊЕГОВОГ ЗАВИСНОГ ДРУШТВА У КОЈЕМ СЕ СПРОВОДИ ПРИВАТИЗАЦИЈА НЕ МОЖЕ ДА БУДЕ ЊЕГОВО ЗАВИСНО, ОДНОСНО КОНТРОЛНО ДРУШТВО КОЈЕ ПОСЛУЈЕ ДРУШТВЕНИМ КАПИТАЛОМ.

УЧЕСНИК У ПОСТУПКУ ПРИВАТИЗАЦИЈЕ КОЈИ ЈЕ ПРОГЛАШЕН КУПЦЕМ, ОДНОСНО СТРАТЕШКИМ ИНВЕСТИТОРОМ, А КОЈИ НЕ ПРЕДУЗМЕ СВЕ ПОТРЕБНЕ РАДЊЕ И НЕ ЗАКЉУЧИ УГОВОР У СКЛАДУ СА ОВИМ ЗАКОНОМ, ГУБИ СВОЈСТВО КУПЦА, ОДНОСНО СТРАТЕШКОГ ИНВЕСТИТОРА И ПРАВО ДА УЧЕСТВУЈЕ У БУДУЋИМ ПОСТУПЦИМА ПРИВАТИЗАЦИЈЕ, КАО И ПРАВО НА ВРАЋАЊЕ ДЕПОЗИТА.

ПРАВО ДА УЧЕСТВУЈЕ У ПОСТУПКУ ПРИВАТИЗАЦИЈЕ НЕМА НИ ЧЛАН ПОРОДИЦЕ УЧЕСНИКА КОЈИ ЈЕ ИЗГУБИО СВОЈСТВО КУПЦА, КАО НИ ПРАВНО ЛИЦЕ ЧИЈИ ЈЕ ОН ОСНИВАЧ.

ЧЛАНОВИМА ПОРОДИЦЕ У СМИСЛУ СТАВА 8. ОВОГ ЧЛАНА СМАТРАЈУ СЕ РОДИТЕЉИ И ДЕЦА.

КУПАЦ НЕ МОЖЕ БИТИ НИ ПРИВРЕДНО ДРУШТВО У КОЈЕМ ЈЕ ЛИЦЕ ИЗ СТ. 3. И 6. ОВОГ ЧЛАНА ЛИЦЕ КОЈЕ ПОСЕДУЈЕ ВИШЕ ОД 50% КАПИТАЛА ТОГ ПРИВРЕДНОГ ДРУШТВА.

КУПАЦ НЕ МОЖЕ БИТИ НИ ОСНИВАЧ ПРИВРЕДНОГ ДРУШТВА ИЗ СТАВА 3. ТАЧ. 1) И 2) ОВОГ ЧЛАНА.

ОГРАНИЧЕЊА ИЗ ОВОГ ЧЛАНА ПРИМЕЊУЈУ СЕ И НА СТРАТЕШКОГ ИНВЕСТИТОРА.

КУПАЦ, ОДНОСНО СТРАТЕШКИ ИНВЕСТИТОР, У СМИСЛУ ОДРЕДАБА ОВОГ ЗАКОНА, НЕ МОЖЕ БИТИ НИ ФИЗИЧКО ЛИЦЕ, ПРАВНО ЛИЦЕ И ОСНИВАЧ ПРАВНОГ ЛИЦА КОЈЕ ЈЕ ИЗГУБИЛО СВОЈСТВО КУПЦА У СКЛАДУ СА ЗАКОНОМ О ПРИВАТИЗАЦИЈИ („СЛУЖБЕНИ ГЛАСНИК РС”, БР. 38/01, 18/03, 45/05, 123/07, 123/07 - ДР. ЗАКОН, 30/10 - ДР. ЗАКОН, 93/12, 119/12, 51/14 И 52/14 - УС), КАО НИ ЧЛАН ПОРОДИЦЕ КУПЦА.

ЧЛАНОВИМА ПОРОДИЦЕ У СМИСЛУ СТАВА 13. ОВОГ ЧЛАНА СМАТРАЈУ СЕ РОДИТЕЉИ И ДЕЦА.

Прибављање мишљења и сагласности

Члан 13.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ пре закључења уговора прибавља од надлежне организације за спречавање прања новца мишљење о непостојању сметњи на страни купца, односно стратешког инвеститора за закључење уговора.

Мишљење из става 1. овог члана мора се доставити најкасније у року од 15 дана од дана пријема захтева МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ најкасније три дана по закључењу уговора доставља надлежној организацији за спречавање прања новца писмено обавештење о закљученом уговору са купцем и најкасније у року од три дана по уплати купопродајне цене писмено обавештење о извршеној уплати.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ је дужно да на захтев надлежног органа за спречавање прања новца без одлагања стави на увид, односно достави сву документацију којом располаже, а која је настала у поступку закључења уговора, односно у поступку реализације уговора и поступи по инструкцијама добијених од надлежног органа.

КОНАЧНОСТ ОДЛУКА

ЧЛАН 14.

ОДЛУКЕ ДОНЕТЕ У СКЛАДУ СА ОВИМ ЗАКОНОМ СУ КОНАЧНЕ.

ПРОТИВ ОДЛУКА ИЗ СТАВА 1. ОВОГ ЧЛАНА МОЖЕ СЕ ВОДИТИ УПРАВНИ СПОР.

~~Трошкови приватизације~~

~~Члан 16.~~

~~Трошковима приватизације сматрају се стварни трошкови настали у спровођењу поступка приватизације у складу са овим законом.~~

~~Агенција има право на накнаду трошкова из става 1. овог члана, највише до 5% продајне цене.~~

~~Министар надлежан за послове привреде прописује висину и врсту трошкова који се признају у висини стварних трошкова из става 1. овог члана.~~

Средства остварена продајом у поступку приватизације

Члан 17.

СРЕДСТВА ОСТВАРЕНА ПРОДАЈОМ КАПИТАЛА ИЛИ ИМОВИНЕ У ПОСТУПКУ ПРИВАТИЗАЦИЈЕ УПЛАЋУЈУ СЕ НА РАЧУН МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

СРЕДСТВА ИЗ СТАВА 1. ОВОГ ЧЛАНА НЕ МОГУ БИТИ ПРЕДМЕТ ПРИНУДНОГ ИЗВРШЕЊА.

СРЕДСТВА ОД ПРОДАЈЕ ДРУШТВЕНОГ КАПИТАЛА И АКЦИЈА И УДЕЛА, ЕВИДЕНТИРАНИХ У РЕГИСТРУ, ПРЕНОСЕ СЕ У БУЏЕТ РЕПУБЛИКЕ СРБИЈЕ.

СРЕДСТВА ОД ПРОДАЈНЕ ЦЕНЕ ДРУШТВЕНОГ КАПИТАЛА КОРИСТЕ СЕ И РАСПОРЕЂУЈУ НА СЛЕДЕЋИ НАЧИН:

1) 10% СРЕДСТАВА УПЛАЋУЈЕ СЕ РЕПУБЛИЧКОМ ФОНДУ НАДЛЕЖНОМ ЗА ПЕНЗИЈСКО И ИНВАЛИДСКО ОСИГУРАЊЕ;

2) 50% СРЕДСТАВА ИЗДВОЈИЋЕ СЕ ЗА ФИНАНСИРАЊЕ РЕСТРУКТУРИРАЊА И РАЗВОЈА ПРИВРЕДЕ НА ТЕРИТОРИЈИ РЕПУБЛИКЕ СРБИЈЕ. АКО СЕ СЕДИШТЕ СУБЈЕКТА ПРИВАТИЗАЦИЈЕ НАЛАЗИ НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ, 50% СРЕДСТАВА ИЗДВОЈИЋЕ СЕ ЗА ФИНАНСИРАЊЕ РЕСТРУКТУРИРАЊА И РАЗВОЈА ПРИВРЕДЕ НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ;

3) 5% СРЕДСТАВА ИЗДВОЈИЋЕ СЕ ЗА ИСПЛАЋИВАЊЕ НАКНАДЕ ЛИЦИМА ЧИЈА ЈЕ ИМОВИНА НАЦИОНАЛИЗОВАНА;

4) 5% СРЕДСТАВА ИЗДВОЈИЋЕ СЕ ЗА ФИНАНСИРАЊЕ РАЗВОЈА ИНФРАСТРУКТУРЕ ЛОКАЛНЕ САМОУПРАВЕ ПРЕМА СЕДИШТУ СУБЈЕКТА ПРИВАТИЗАЦИЈЕ;

5) 30% СРЕДСТАВА ИЗДВОЈИЋЕ СЕ ЗА ДРУГЕ НАМЕНЕ, КОЈЕ ПОСЕБНОМ ОДЛУКОМ ОДРЕЂУЈЕ ВЛАДА.

СРЕДСТВА ОСТВАРЕНА ПРОДАЈОМ ИМОВИНЕ КОРИСТЕ СЕ У СКЛАДУ СА ПРОГРАМОМ.

СРЕДСТВА КОЈА СУ ОСТВАРЕНА ПРОДАЈОМ ЈАВНОГ КАПИТАЛА, КАО И ПРОДАЈОМ АКЦИЈА И УДЕЛА У ВЛАСНИШТВУ АКЦИОНАРСКОГ ФОНДА, ФОНДА ЗА РАЗВОЈ РЕПУБЛИКЕ СРБИЈЕ И РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ, ПРЕНОСЕ СЕ НА УПЛАТНИ РАЧУН ВЛАСНИКА КАПИТАЛА ПО ОДБИТКУ РЕАЛНИХ ТРОШКОВА ПРОДАЈЕ.

РЕАЛНИ ТРОШКОВИ ПРОДАЈЕ ИЗ СТАВА 6. ОВОГ ЧЛАНА ОБУХВАТАЈУ ИЗДАТКЕ ВЕЗАНЕ ЗА ТРОШКОВЕ: ТРЖИШТА ХАРТИЈА ОД ВРЕДНОСТИ, АНГАЖОВАЊА БРОКЕРСКО-ДИЛЕРСКОГ ДРУШТВА И ОВЛАШЋЕНЕ БАНКЕ, ЦЕНТРАЛНОГ РЕГИСТРА, ДЕПОА И КЛИРИНГА ХАРТИЈА ОД ВРЕДНОСТИ, ЈАВНОГ ОГЛАШАВАЊА, ПОРЕЗА НА ПРЕНОС АПСОЛУТНИХ ПРАВА, КАО И ДРУГЕ ТРОШКОВЕ.

II. ПРИПРЕМА ЗА ПРИВАТИЗАЦИЈУ

Јавни позив за прикупљање писама о заинтересованости

Члан 18.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ објављује јавни позив за прикупљање писама о заинтересованости за све субјекте приватизације из портфеља МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ најкасније у року од 30 дана од дана ступања на снагу овог закона, односно у року од 30 дана од дана покретања иницијативе за приватизацију за субјекте приватизације за које до дана ступања на снагу овог закона није била поднета иницијатива, односно у року од 30 дана од дана раскида уговора о продаји капитала.

Јавни позив садржи:

1) пословно име субјекта приватизације;

2) податке о структури и вредности капитала;

3) опис и вредност имовине;

4) друге податке од значаја о субјекту приватизације.

Рок за достављање писама заинтересованости је 30 дана од дана објављивања јавног позива.

Јавни позив објављује се на интернет страници МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, а обавештење о јавном позиву најмање у једном дневном, високотиражном листу који се дистрибуира на целој територији Републике Србије.

Писмо о заинтересованости садржи:

1) основне податке о заинтересованом купцу, односно стратешком инвеститору;

2) исказивање интереса за одређени субјект и модел приватизације;

3) предлог индикативне цене, инвестиционог програма, оквирног плана пословања и броја запослених на неодређено време;

4) друге податке од значаја одређене јавним позивом.

Покретање поступка приватизације

Члан 19.

Поступак приватизације субјекта приватизације са друштвеним капиталом покреће се иницијативом министарства надлежног за послове привреде.

Поступак приватизације субјекта приватизације које послује јавним капиталом покреће се иницијативом Владе, надлежног органа аутономне покрајине, односно јединице локалне самоуправе.

НАДЛЕЖНИ ОРГАНИ ИЗ СТАВА 2. ОВОГ ЧЛАНА ДУЖНИ СУ ДА ИНИЦИЈАТИВУ ЗА ПОКРЕТАЊЕ ПОСТУПКА ПРИВАТИЗАЦИЈЕ ДОСТАВЕ МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ У РОКУ ОД ПЕТ ДАНА ОД ДАНА ДОНОШЕЊА ИНИЦИЈАТИВЕ.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ЈЕ ДУЖНО ДА СУБЈЕКТУ ПРИВАТИЗАЦИЈЕ ДОСТАВИ ИНИЦИЈАТИВУ ИЗ СТ. 1 И 2. ОВОГ ЧЛАНА У РОКУ ОД ПЕТ ДАНА ОД ДАНА ДОНОШЕЊА ИНИЦИЈАТИВЕ, ОДНОСНО ДАНА ОД ДАНА КАДА ЈЕ НАДЛЕЖНИ ОРГАН ДОСТАВИ ТОМ МИНИСТАРСТВУ.

Попис и процена

Члан 20.

Субјект приватизације дужан је да изврши попис и процену фер тржишне вредности целокупне имовине и обавеза и капитала са стањем на дан 31. децембар последње пословне године, у складу са законима којима се уређује рачуноводство и међународним рачуноводственим стандардима, у року од 30 дана од дана објаве јавног позива за прикупљање писама о заинтересованости из члана 18. овог закона, као и да у том року податке достави МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ.

Уколико је од пописа и процене из става 1. овог члана протекло 12 месеци, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће упутити захтев субјекту приватизације да достави нови попис и процену са стањем на дан 31. децембар последње пословне године.

Субјект приватизације је дужан да попис и процену из става 2. овог члана достави у року од 30 дана од дана достављања захтева МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ЋЕ НА ОСНОВУ ПОПИСА И ПРОЦЕНЕ ИЗ СТАВА 2. ОВОГ ЧЛАНА ИЗМЕНИТИ ОДЛУКУ О ПОЧЕТНОЈ ЦЕНИ.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће попис и процену из става 2. овог члана доставити надлежном органу ради измене одлуке о почетној цени, а надлежни орган дужан је да обавести МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ у року од 15 дана од дана достављања пописа и процене од стране МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

Одлука о моделу и методу приватизације, почетној цени и мерама за припрему и растерећење субјекта приватизације

Члан 21.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ДОНОСИ ОДЛУКУ КОЈОМ ОДРЕЂУЈЕ МОДЕЛ И МЕТОД ПРИВАТИЗАЦИЈЕ, ПОЧЕТНУ ЦЕНУ И ПРЕДЛАЖЕ МЕРЕ ЗА ПРИПРЕМУ И РАСТЕРЕЋЕЊЕ СУБЈЕКТА ПРИВАТИЗАЦИЈЕ, У РОКУ ОД 30 ДАНА ОД ДАНА ИСТЕКА РОКА ЗА ДОСТАВЉАЊЕ ПИСАМА ЗАИНТЕРЕСОВАНОСТИ, ЦЕНЕЋИ СЛЕДЕЋЕ КРИТЕРИЈУМЕ:

1) ВРЕДНОСТ КАПИТАЛА И ИМОВИНЕ;

2) СТРАТЕШКИ ЗНАЧАЈ СУБЈЕКТА ПРИВАТИЗАЦИЈЕ;

3) БРОЈ ЗАПОСЛЕНИХ;

4) ИСКАЗАНО ИНТЕРЕСОВАЊЕ.

ЗА СУБЈЕКТЕ ПРИВАТИЗАЦИЈЕ КОЈИ ПОСЛУЈУ ВЕЋИНСКИМ КАПИТАЛОМ РЕПУБЛИКЕ СРБИЈЕ, ОДЛУКУ О МОДЕЛУ И МЕТОДУ ДОНОСИ ВЛАДА НА ОСНОВУ ПРЕДЛОГА МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ У РОКУ ОД 30 ДАНА ОД ДАНА ДОСТАВЉАЊА ПРЕДЛОГА МИНИСТАРСТВА.

ЗА СУБЈЕКТЕ ПРИВАТИЗАЦИЈЕ КОЈИ ПОСЛУЈУ ВЕЋИНСКИМ КАПИТАЛОМ АУТОНОМНЕ ПОКРАЈИНЕ ОДНОСНО ЈЕДИНИЦЕ ЛОКАЛНЕ САМОУПРАВЕ, ОДЛУКУ О МОДЕЛУ И МЕТОДУ ДОНОСИ НАДЛЕЖНИ ОРГАН АУТОНОМНЕ ПОКРАЈИНЕ, ОДНОСНО ЈЕДИНИЦЕ ЛОКАЛНЕ САМОУПРАВЕ, НА ОСНОВУ ПРЕДЛОГА МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, У РОКУ ОД 30 ДАНА ОД ДАНА ДОСТАВЉАЊА ПРЕДЛОГА МИНИСТАРСТВА.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ОБАВЕШТАВА СУБЈЕКТ ПРИВАТИЗАЦИЈЕ О ОДЛУЦИ О МОДЕЛУ И МЕТОДУ У РОКУ ОД ПЕТ ДАНА ОД ДАНА ДОНОШЕЊА, ОДНОСНО ДОСТАВЉАЊА ТЕ ОДЛУКЕ МИНИСТАРСТВУ.

ВЛАДА ДОНОСИ ОДЛУКУ О МОДЕЛУ СТРАТЕШКОГ ПАРТНЕРСТВА И НАЧИНУ ЊЕГОВОГ СПРОВОЂЕЊА.

НАДЛЕЖНИ ОРГАНИ ЗА ДОНОШЕЊЕ ОДЛУКЕ КОЈОМ СЕ ОДРЕЂУЈЕ МОДЕЛ И МЕТОД ПРИВАТИЗАЦИЈЕ МОГУ ИЗМЕНИТИ ИЛИ ДОНЕТИ НОВЕ ОДЛУКЕ, ПРИМЕНОМ ПОСТУПКА ПРОПИСАНОГ ОВИМ ЧЛАНОМ.

~~Измена одлуке о моделу и методу~~

~~Члан 22.~~

~~Ако у спровођењу поступка приватизације наступе околности из којих произилази да спровођење одлуке о моделу и методу није могуће, Агенција може предложити измену одлуке о моделу и методу субјекта приватизације.~~

~~На доношење нових одлука о моделу и методу, примењује се поступак из члана 21. овог закона.~~

Продајна документација

Члан 24.

Продајну документацију у поступку јавног прикупљања понуда са јавним надметањем чине:

1) уговор о чувању поверљивих података;

2) приватизациона документација;

3) упутство за понуђаче;

4) образац пријаве за учествовање у поступку јавног прикупљања понуда са јавним надметањем;

5) нацрт уговора о продаји.

Субјект приватизације припрема приватизациону документацију са стањем на дан пописа и процене из члана 20. овог закона и доставља је МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ у року од 30 дана од дана када је Агенција доставила одлуку о моделу и методу субјекту приватизације.

Субјект приватизације је дужан да истовремено са достављањем пописа и процене из члана 20. став 2. овог закона МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ достави нову приватизациону документацију са стањем на дан тог пописа и процене.

За тачност и свеобухватност достављене приватизационе документације одговорно је лице овлашћено за заступање субјекта приватизације под кривичном, моралном и материјалном одговорношћу.

 Критеријуми за учествовање у јавном прикупљању понуда са јавним надметањем

Члан 25.

КРИТЕРИЈУМЕ ЗА УЧЕСТВОВАЊЕ У ЈАВНОМ ПРИКУПЉАЊУ ПОНУДА СА ЈАВНИМ НАДМЕТАЊЕМ, УСЛОВЕ ПРОДАЈЕ, КАО И ОБАВЕЗЕ КУПЦА ОДРЕЂУЈЕ МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ.

Јавни позив

Члан 26.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ припрема и објављује јавни позив за продају капитала, односно имовине субјекта приватизације.

Јавни позив садржи пословно име субјекта приватизације, податке о структури и вредности капитала, опис и вредност капитала и имовине, почетну цену за продају капитала, односно имовине, рок за подношење пријаве за учешће, као и друге податке од значаја за спровођење поступка.

Јавни позив из става 1. овог члана објављује се најмање у једном дневном високотиражном листу који се дистрибуира на целој територији Републике Србије и на интерент страници МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, најкасније 15 дана пре дана који је одређен за достављање пријава.

Комисија за спровођење поступка јавног прикупљања понуда са јавним надметањем

Члан 28.

ЈАВНО ПРИКУПЉАЊЕ ПОНУДА СА ЈАВНИМ НАДМЕТАЊЕМ СПРОВОДИ КОМИСИЈА ЗА СПРОВОЂЕЊЕ ПОСТУПКА ЈАВНОГ ПРИКУПЉАЊА ПОНУДА СА ЈАВНИМ НАДМЕТАЊЕМ (У ДАЉЕМ ТЕКСТУ: КОМИСИЈА), КОЈУ ОБРАЗУЈЕ МИНИСТАР НАДЛЕЖАН ЗА ПОСЛОВЕ ПРИВРЕДЕ.

КОМИСИЈА ИМА ТРИ ЧЛАНА И ЧИНЕ ЈЕ: ПРЕДСТАВНИК ЗАПОСЛЕНИХ У СУБЈЕКТУ ПРИВАТИЗАЦИЈЕ И ДВА ПРЕДСТАВНИКА МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

За члана Комисије може бити именовано лице које испуњава следеће услове:

-ПЕТ ГОДИНА РАДНОГ ИСКУСТВА НА ПОСЛОВИМА ПРИВРЕДЕ, ПРИВАТИЗАЦИЈЕ ИЛИ НА ПОСЛОВИМА ИЗ ДЕЛАТНОСТИ СУБЈЕКТА ПРИВАТИЗАЦИЈЕ;

– високу стручну спрему.

Лице из става 3. овог члана обавезно је да да изјаву да није акционар у субјекту приватизације или купац субјекта приватизације.

Комисија доноси одлуке већином гласова од укупног броја чланова Комисије.

Комисија о свом раду сачињава записник.

Почетна цена

Члан 29.

Почетна цена за продају капитала, односно имовине, износи најмање једну половину од процењене вредности капитала, односно имовине, који се нуди на продају.

Ако капитал, односно имовина, не буду продати за цену из става 1. овог члана, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ може објавити уз сагласност надлежног органа, у смислу члана 21. овог закона, нови јавни позив у року од 15 дана од дана проглашења поступка продаје неуспешним, а нова почетна цена износи најмање једну трећину од процењене вредности капитала, односно имовине.

Подношење пријаве за учешће

Члан 30.

Пријава за учешће подноси се МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ у року утврђеном у јавном позиву, који не може бити краћи од ~~30~~ 15 нити дужи од 90 дана од дана објављивања јавног позива.

Понуде морају бити једнаке или веће од почетне цене.

Депозит може да се уплати у готовом новцу или полагањем првокласне банкарске гаранције.

Висина депозита је 10% од процењене вредности капитала, односно имовине.

Пријава учесника која не садржи доказ о уплати депозита неће се разматрати.

Метод јавног прикупљања понуда

Члан 33.

Јавно прикупљање понуда врши се објављивањем јавног позива за избор стратешког инвеститора.

Влада одређује квалификационе услове које мора да испуњава стратешки инвеститор.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ објављује јавни позив из става 1. овог члана.

Јавни позив из става 1. овог члана објављује се најмање у једном дневном, високотиражном листу који се дистрибуира на целој територији Републике Србије и на интернет страници МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, најкасније 30 дана пре дана који је одређен за достављање пријава.

Уговор о продаји капитала

Члан 37.

Уговор о продаји капитала је уговор по приступу и може да садржи одредбе о: уговорним странама, предмету продаје, уговореној цени и року плаћања, износу и року инвестирања купца, обавези пословања субјекта приватизације, ограничењу располагања имовином и капиталом субјекта приватизације путем отуђења и залоге, забрани смањења броја запослених који су у радном односу на неодређено време, обавези исплате редовне зараде запосленима, средствима обезбеђења уредног извршења уговорних обавеза и друге одредбе.

Уговорне обавезе по правилу трају две године.

Изузетно од става 2. овог члана, због значаја очувања делатности, на предлог ресорног министарства у чијој је надлежности делатност субјекта приватизације, период уговорних обавеза може се уговором о продаји капитала одредити у трајању од три године.

Уговор о продаји капитала сматра се закљученим кад га потпишу купац и МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ и оверава се од стране надлежног органа.

Уговор о продаји капитала МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ доставља министарству надлежном за послове финансија, ради евидентирања, у року од три дана од дана његовог закључења.

Уговор о продаји капитала објављује се на званичној интернет страници МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, у року од три дана од дана његовог закључења.

Даном овере уговора о продаји капитала, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ стиче законско заложно право на капиталу који је био предмет продаје, а надлежни орган дужан је да по службеној дужности то право региструје.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ је дужно да у року од 15 дана од дана извршења последње уговорне обавезе купца, обавести надлежни регистар ради брисања законског заложног права из става 7. овог члана.

Уговор о продаји капитала великих субјеката приватизације методом јавног прикупљања понуда садржи одредбе о: уговорним странама, предмету продаје, уговореној цени и року плаћања, условима за раскид уговора и правне последице раскида уговора, а може садржати одредбе о условима за затварање трансакције која је предмет уговора, изјавама и гаранцијама продавца у погледу великих субјеката приватизације, обавези одржавања континуитета пословања великог субјекта приватизације, ограничења располагања имовином и капиталом великог субјекта приватизације, социјалном и инвестиционом програму, средствима обезбеђења за уредно испуњење уговорних обавеза и друге одредбе.

Одредбе ст. 1, 2, 3, 4, 5, 6, 7. и 8. овог члана не примењују се на уговор о продаји капитала великих субјеката приватизације.

Уступање уговора о продаји капитала

Члан 38.

Купац капитала (у даљем тексту: уступилац) може да уступи уговор о продаји капитала, трећем лицу (у даљем тексту: пријемник), под условима прописаним овим законом и законом којим се уређују облигациони односи, по претходно прибављеној сагласности МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

Пријемник може бити једино лице које испуњава прописане услове за купца капитала.

Уступањем уговора о продаји капитала, пријемник постаје носилац свих права и обавеза из уговора о продаји.

Уступилац ће МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ бити солидарно одговоран са пријемником за извршење обавеза из уступљеног уговора о продаји капитала.

Сопствене акције

Члан 39.

На повећања капитала и нове емисије акција по основу повећања капитала субјекта приватизације, за време извршења уговорених обавеза, примењују се прописи који уређују повећање капитала привредних друштава и тржиште капитала, осим питања која су друкчије уређена овим законом.

Регистар надлежан за депо и клиринг хартија од вредности и регистар привредних субјеката, уписаће повећање капитала субјекта приватизације по основу уговорене инвестиције, када купац достави потврду МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ о извршеној уговорној обавези инвестирања.

Повећање капитала субјекта приватизације из нових емисија од стране трећих лица за време важења уговорних обавеза није дозвољено.

Акције које стиче купац из нових емисија по основу повећања капитала субјекта приватизације за време извршења уговорених обавеза сматрају се сопственим акцијама субјекта приватизације које су у потпуности плаћене.

Када купац капитала изврши обавезе из уговора о продаји капитала, што се доказује потврдом МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, субјект приватизације који је стекао сопствене акције из става 4. овог члана, дужан је да их без накнаде пренесе купцу капитала од кога их је стекао.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ доставља регистру надлежном за вођење рачуна хартија од вредности решење на основу којег се врши упис сопствених акција на субјект приватизације, као и решење на основу којег се врши пренос сопствених акција на купца, ради уписа по службеној дужности.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ доставља регистру надлежном за евиденцију привредних субјеката решење на основу којег се врши упис сопственог удела на субјект приватизације, као и решење на основу којег се врши пренос сопственог удела на купца, ради уписа по службеној дужности.

ОДРЕДБЕ ОВОГ ЧЛАНА НЕ ПРИМЕЊУЈУ СЕ НА УГОВОР О ПРОДАЈИ КАПИТАЛА ВЕЛИКИХ СУБЈЕКАТА ПРИВАТИЗАЦИЈЕ.

Услови за раскид уговора о продаји капитала

Члан 40.

Уговор о продаји капитала сматра се раскинутим због неиспуњења уговорних обавеза ако, ни у накнадно остављеном року за испуњење уговорне обавезе, купац не отклони следеће повреде уговорних обавеза:

1) неплаћање уговорене цене у складу са уговором о продаји;

2) располагање имовином субјекта приватизације супротно одредбама уговора;

3) располагање капиталом субјекта приватизације супротно одредбама уговора;

4) недостављање гаранције у складу са уговором о продаји.

Купцу се могу оставити највише три узастопна накнадна рока за испуњење једне уговорне обавезе, ако се оцени да је купац у претходно остављеном накнадном року доставио доказе да је предузео активности у циљу извршења уговорне обавезе.

Средства обезбеђења уредног извршења уговорне обавезе активирају се у складу са уговором.

Правни посао закључен без сагласности МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, супротно одредбама уговора о продаји, ништав је.

ОДРЕДБЕ ОВОГ ЧЛАНА НЕ ПРИМЕЊУЈУ СЕ НА УГОВОР О ПРОДАЈИ КАПИТАЛА ВЕЛИКИХ СУБЈЕКАТА ПРИВАТИЗАЦИЈЕ.

Правне последице раскида уговора о продаји капитала

Члан 41.

У случају раскида уговора због неиспуњења уговорних обавеза купца капитала, ради заштите општег интереса, купац капитала губи право на:

– повраћај плаћеног износа на име уговорене цене;

– целокупан капитал субјекта приватизације који је купац посредно или непосредно стекао по основу обавезе из уговора о продаји, као и било какву накнаду или обештећење по основу истих, осим акција стечених куповином на организованом тржишту хартија од вредности.

У случају раскида уговора о продаји капитала, целокупни капитал из става 1. овог члана, укључујући и сопствене акције стечене по основу повећања капитала новим улозима, преносе се У РЕГИСТАР.

Средства остварена од продаје сопствених акција неће се исплатити купцу капитала са којим је уговор о продаји раскинут, а купац капитала губи право и на било какву накнаду или обештећење по основу унетих ствари и права у субјект приватизације којим је повећан капитал субјекта приватизације.

ОДРЕДБЕ ОВОГ ЧЛАНА НЕ ПРИМЕЊУЈУ СЕ НА УГОВОР О ПРОДАЈИ КАПИТАЛА ВЕЛИКИХ СУБЈЕКАТА ПРИВАТИЗАЦИЈЕ.

Заступник капитала

Члан 42.

У субјекту приватизације за који је раскинут уговор о продаји у складу са одредбама овог закона, ~~Агенција уз сагласност министарства надлежног за послове привреде~~ МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ именује привременог заступника капитала (у даљем тексту: заступник капитала), ради управљања субјектом приватизације до окончања поступка приватизације субјекта приватизације.

За заступника капитала може бити именовано лице које испуњава следеће услове:

– висока стручна спрема;

– најмање пет година радног искуства у делатности субјекта приватизације или у привреди;

– да није акционар у субјекту приватизације или купац субјекта приватизације;

– да није осуђивано за кривично дело за које је запрећена казна затвора или друго кажњиво дело које га чини недостојним за обављање послова заступника;

– да није поверилац или дужник субјекта приватизације.

Заступник капитала управља субјектом приватизације сразмерно учешћу капитала који је пренет У РЕГИСТАР.

Заступник капитала дужан је нарочито да:

1) предузима неопходне мере за заштиту имовине и капитала субјекта приватизације;

2) стара се као добар привредник о пословању субјекта приватизације, као и пословима који су потребни да би се спречило наступање штете над средствима субјекта приватизације;

3) предузима мере за омогућавање окончања поступка приватизације;

4) обавља по потреби и друге послове.

Заступник капитала обавља поверене послове самостално и са пажњом доброг привредника, у складу са овим законом.

Заступник капитала одговара непосредно својом личном имовином за штету нанету субјекту приватизације, ако је до штете дошло намерно или крајњом непажњом.

Потраживање накнаде проузроковане штете застарева у року од пет година од када је штета настала.

Извештај заступника капитала

Члан 43.

Заступник капитала подноси МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ следеће извештаје:

– месечне извештаје о стању имовине и пословању субјекта приватизације;

– друге извештаје, на захтев МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ

Садржај извештаја прописује министар надлежан за послове привреде.

Сви извештаји се објављују на званичној интернет страници МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

Mесечни извештај, који је у обавези да доставља заступник капитала, представља преглед успешности пословања и резултата пословања посматраног периода (месеца), као и поређење истог са претходним периодом (месецом), односно са истим периодом (месецом) у претходној години.

Разрешење заступника капитала

Члан 45.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће разрешити заступника капитала ако утврди да не испуњава обавезе прописане овим законом и другим актима којима се регулише његово поступање.

Заступник капитала може бити разрешен и на лични захтев.

Обезбеђивање услова за трговање акцијама

Члан 46.

У случају да се донесе одлука о продаји акција на организованом тржишту у складу са чланом 9. став 2. тачка 1) овог закона, заступник капитала је дужан да у року од 90 дана од доношења одлуке, обезбеди услове за трговање акцијама субјекта приватизације организованог као акционарско друштво, на организованом тржишту хартија од вредности.

Ако заступник капитала не обезбеди услове за трговање акцијама,МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће послати налог Београдској берзи да укључи акције на тржиште Београдске берзе. Београдска берза ће по налогу Агенције без накнаде укључити акције субјекта на тржиште.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће понудити акције субјекта приватизације на продају у складу са тренутним тржишним условима. Акције ће бити понуђене на продају у најдужем року од 90 дана.

Капитал из члана 41. ст. 1. и 2. овог закона који је изражен у уделима продаје се методом јавног прикупљања понуда са јавним надметањем.

Дужности органа управљања субјекта приватизације

Члан 47.

Орган управљања субјекта приватизације, дужан је да предузме све правне и фактичке радње са циљем да се заступнику капитала омогући управљање субјектом приватизације, као и да спроведе све радње неопходне за упис промена у регистар надлежан за привредне субјекте и друге надлежне регистре.

У случају да орган управљања не поступа на начин из става 1. овог члана, на заступника капитала се преносе сва права, обавезе и надлежности органа управљања, укључујући и право на сазивање скупштине субјекта приватизације на начин и у роковима предвиђеним законом којим се уређује правни положај привредних друштава.

Након раскида уговора о продаји капитала, органи управљања субјекта приватизације не могу, до избора нових органа управљања, да доносе одлуке о:

1) смањењу, односно повећању капитала привредног друштва;

2) стицању, односно располагању непокретном имовином или имовином велике вредности;

3) реорганизацији привредног друштва;

4) залагању ствари, успостављању хипотеке и другом начину оптерећивања имовине;

5) давању или узимању имовине у закуп;

6) поравнању са повериоцима.

Одлука донета супротно ставу 3. овог члана ништава је.

Представнике у органима управљања субјекта приватизације предлаже министарство надлежно за послове привреде, сразмерно учешћу капитала који је пренет У РЕГИСТАР у укупном капиталу субјекта приватизације, у року од 15 дана од дана раскида уговора о продаји капитала.

V. ПРОДАЈА ИМОВИНЕ

Предмет продаје

Члан 48.

У поступку приватизације може се продати имовина или део имовине субјекта приватизације.

Продају имовине организује и спроводи МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ.

Програм за продају имовине

Члан 49.

Програм доноси надлежни орган субјекта приватизације.

Субјект приватизације дужан је да Програм достави МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ у року од 60 дана од дана ~~доношења~~ ДОСТАВЉАЊА одлуке о моделу и методу.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ може продужити рок за достављање Програма најдуже за 30 дана, на захтев субјекта приватизације, ако за то постоје оправдани разлози.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ је дужно да у року од најдуже 30 дана од дана пријема Програма донесе одлуку о прихватању, одбијању, враћању на исправку или о измени Програма.

Субјект приватизације дужан је да исправку или измену Програма изврши у року који одреди МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ, који не може да буде дужи од 30 дана од дана достављања одлуке из става 4. овог члана.

Програм се сматра донетим када МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ донесе одлуку о прихватању тог програма.

Садржина програма

Члан 50.

Програм донет у складу са овим законом је извршна исправа.

Програм садржи нарочито: податке о пословању субјекта приватизације, вредности имовине, социјалном програму, односно обавезама према запосленима, програму заштите животне средине, као и друге податке од значаја за спровођење продаје имовине субјекта приватизације.

Поред података из става 1. овог члана Програм садржи и податке о:

- имовини која је предмет продаје;

- имовинским правима и теретима на имовини која је предмет продаје;

- потраживањима која се намирују продајом имовине;

-процентуалном учешћу заложене имовине у предмету продаје и процентуалном учешћу намирења заложних поверилаца из средстава добијених продајом заложене имовине;

- условима продаје;

- намени средстава преосталих након ~~намирења трошкова приватизације и~~ намирења заложних поверилаца;

- могућности даљег пословања субјекта приватизације или престанка субјекта приватизације;

- друге податке од значаја за продају имовине.

Програм садржи потписану изјаву свих заложних поверилаца који имају заложно право на имовини која је предмет продаје, да су сагласни са Програмом.

Уговор о продаји имовине

Члан 52.

УГОВОР О ПРОДАЈИ ИМОВИНЕ ЈЕ УГОВОР ПО ПРИСТУПУ И САДРЖИ ОДРЕДБЕ О: УГОВОРНИМ СТРАНАМА, ПРЕДМЕТУ ПРОДАЈЕ, УГОВОРЕНОЈ ЦЕНИ И РОКУ ПЛАЋАЊА.

УГОВОР О ПРОДАЈИ МОЖЕ ДА САДРЖИ И ОДРЕДБЕ О: ИЗНОСУ И РОКУ ИНВЕСТИРАЊА КУПЦА, ОБАВЕЗИ ПОСЛОВАЊА, ОГРАНИЧЕЊУ РАСПОЛАГАЊА ИМОВИНОМ ПУТЕМ ОТУЂЕЊА И ЗАЛОГЕ, ЗАБРАНИ СМАЊЕЊА БРОЈА ЗАПОСЛЕНИХ КОЈИ СУ У РАДНОМ ОДНОСУ НА НЕОДРЕЂЕНО ВРЕМЕ, ОБАВЕЗИ ИСПЛАТЕ РЕДОВНЕ ЗАРАДЕ ЗАПОСЛЕНИМА, СРЕДСТВИМА ОБЕЗБЕЂЕЊА УРЕДНОГ ИЗВРШЕЊА УГОВОРНИХ ОБАВЕЗА И ДРУГЕ ОДРЕДБЕ.

УКОЛИКО УГОВОР О ПРОДАЈИ САДРЖИ ОДРЕДБЕ ИЗ СТАВА 2. ОВОГ ЧЛАНА, ОБАВЕЗЕ КУПЦА ПО ПРАВИЛУ ТРАЈУ ДВЕ ГОДИНЕ.

ИЗУЗЕТНО ОД СТАВА 3. ОВОГ ЧЛАНА, ЗБОГ ЗНАЧАЈА ОЧУВАЊА ДЕЛАТНОСТИ, НА ПРЕДЛОГ РЕСОРНОГ МИНИСТАРСТВА У ЧИЈОЈ ЈЕ НАДЛЕЖНОСТИ ДЕЛАТНОСТ СУБЈЕКТА ПРИВАТИЗАЦИЈЕ, ПЕРИОД УГОВОРНИХ ОБАВЕЗА МОЖЕ СЕ УГОВОРОМ О ПРОДАЈИ ИМОВИНЕ ОДРЕДИТИ У ТРАЈАЊУ ОД ТРИ ГОДИНЕ.

УКОЛИКО УГОВОР О ПРОДАЈИ САДРЖИ ОДРЕДБЕ ИЗ СТАВА 2. ОВОГ ЧЛАНА, КУПАЦ ЈЕ ДУЖАН ДА ДОСТАВИ ПРВОКЛАСНУ БАНКАРСКУ ГАРАНЦИЈУ, БЕЗУСЛОВНУ, НЕОПОЗИВУ, НА ПРВИ ПОЗИВ НАПЛАТИВУ, КОЈОМ ГАРАНТУЈЕ ИЗВРШЕЊЕ УГОВОРНИХ ОБАВЕЗА, У СКЛАДУ СА УГОВОРОМ О ПРОДАЈИ ИМОВИНЕ.

СРЕДСТВА ОСТВАРЕНА НАПЛАТОМ БАНКАРСКЕ ГАРАНЦИЈЕ ПРЕНОСЕ СЕ НА УПЛАТНИ РАЧУН БУЏЕТА РЕПУБЛИКЕ СРБИЈЕ.

КУПАЦ СТИЧЕ ПРАВО СВОЈИНЕ НАКОН УПЛАТЕ УГОВОРЕНЕ ЦЕНЕ, У СКЛАДУ СА УГОВОРОМ О ПРОДАЈИ ИМОВИНЕ.

ИЗУЗЕТНО ОД СТАВА 7. ОВОГ ЧЛАНА, УКОЛИКО УГОВОР О ПРОДАЈИ ИМОВИНЕ САДРЖИ ОДРЕДБЕ ИЗ СТАВА 2. ОВОГ ЧЛАНА, КУПАЦ СТИЧЕ ПРАВО СВОЈИНЕ НАКОН УПЛАТЕ УГОВОРЕНЕ ЦЕНЕ И ДОСТАВЉАЊА ГАРАНЦИЈЕ.

УГОВОР О ПРОДАЈИ ИМОВИНЕ ОБЈАВЉУЈЕ СЕ НА ИНТЕРНЕТ СТРАНИЦИ МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, У РОКУ ОД ТРИ ДАНА ОД ДАНА ЊЕГОВОГ ЗАКЉУЧЕЊА.

Услови за раскид уговора о продаји имовине

Члан 54.

Уговор о продаји имовине сматра се раскинутим због неиспуњења уговорних обавеза ако, ни у накнадно остављеном року за испуњење уговорне обавезе, купац не отклони следеће повреде уговорних обавеза:

1) неплаћање уговорене цене;

2) недостављање гаранције у складу са уговором о продаји;

~~3) располагање имовином субјекта приватизације супротно одредбама уговора.~~

Купцу се могу оставити највише три узастопна накнадна рока за поступање по једној уговорној обавези, ако се оцени да је купац у претходно остављеном накнадном року, доставио доказе да је предузео активности у циљу извршења уговорне обавезе.

~~Средства обезбеђења уредног извршења уговорне обавезе, активирају се у складу са уговором.~~

~~Правни посао закључен без сагласности Агенције, супротно одредбама уговора о продаји, ништав је.~~

~~У случају раскида уговора о продаји имовине, купац нема право на повраћај плаћеног износа на име уговорене цене, ради заштите општег интереса и Агенција протествује банкарску гаранцију.~~

~~Средства остварена наплатом банкарске гаранције преносе се на уплатни рачун буџета Републике Србије.~~

~~У случају раскида по основу става 1. тачка 3) овог члана, имовина која је била предмет продаје остаје у власништву купца или новооснованог привредног друштва.~~

Закључак о намирењу заложних поверилаца

Члан 55.

Заложни поверилац, чије је потраживање обезбеђено на имовини која је предмет продаје, има право да се наплати у целости, пре осталих поверилаца из цене остварене продајом тог дела имовине.

Ако поверилац из става 1. овог члана не наплати своје потраживање у целости, преостали износ потраживања намирује као поверилац чије потраживање није обезбеђено.

По завршетку поступка продаје имовине, односно када су се стекли сви услови предвиђени уговором о продаји за пренос власништва над имовином која је била предмет продаје, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ доноси закључак о намирењу заложних поверилаца.

Закључак из става 3. овог члана је коначан и МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ га доставља надлежним регистрима за евиденцију заложних права, ради брисања терета са имовине која је била предмет продаје.

Надлежни регистри дужни су да изврше брисање терета са имовине која је била предмет продаје по службеној дужности и без накнаде.

~~Окончање поступка продаје имовине и покретање поступка ликвидације~~

~~Члан 56.~~

~~Уколико је продата целокупна имовина субјекта приватизације која је била предмет продаје у складу са Програмом, Агенција подноси предлог за покретање стечаја субјекта приватизације, ако постоје стечајни разлози у складу са овим законом.~~

~~Изузетно од става 1. овог члана, ако су се стекли услови за ликвидацију субјекта приватизације, Агенција покреће поступак ликвидације у складу са законом којим се уређују привредна друштва.~~

~~Поступак ликвидације спроводи се у складу са законом о привредним друштвима.~~

~~У одлуци о покретању Агенција именује ликвидационог управника, који мора да испуњава следеће услове:~~

~~1) висока стручна спрема;~~

~~2) најмање пет година радног искуства у делатности субјекта приватизацијЕ или у привреди;~~

~~3) да није осуђиван за кривично дело за које је запрећена казна затвора или друго кажњиво дело које га чини недостојним за обављање послова ликвидационог управника;~~

~~4) да није поверилац или дужник субјекта приватизације.~~

~~Ликвидациони управник подноси Агенцији следеће извештаје:~~

~~– месечне извештаје о току ликвидационог поступка;~~

~~– друге извештаје, на захтев Агенције.~~

~~Сви извештаји објављују се на званичној интернет страници Агенције.~~

~~Садржај извештаја прописаће Агенција.~~

~~Агенција ће разрешити ликвидационог управника ако утврди да не испуњава обавезе прописане овим законом и другим актима којима се регулише његово поступање.~~

~~Ликвидациони управник може бити разрешен и на лични захтев.~~

~~Вишак ликвидационе масе, у делу који је сразмеран учешћу друштвеног капитала у укупном капиталу субјекта приватизације, уплаћује се на рачун буџета Републике Србије.~~

VI. ПОСТУПАК И НАЧИН КОНТРОЛЕ ИЗВРШЕЊА ОБАВЕЗА ИЗ УГОВОРА О ПРОДАЈИ КАПИТАЛА ИЛИ ИМОВИНЕ

Контрола извршења уговорних обавеза

Члан 57.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ контролише испуњење уговорних обавеза купца које су предвиђене уговором о продаји.

Контрола из става 1. овог члана, врши се на основу извештаја овлашћеног ревизора, који купац доставља МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ за време трајања уговора, као и на основу процене судског вештака за предмет инвестирања.

Влада ближе прописује поступак контроле извршења уговорних обавеза.

За тачност и потпуност документације и података који се достављају МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ, ради спровођења поступка контроле извршења уговорних обавеза, одговорни су, под кривичном и материјалном одговорношћу, купац и лице овлашћено за заступање субјекта приватизације.

~~Продаја акција пренетих на Агенцију~~

~~Члан 59.~~

~~Акције субјекта приватизације, које су након раскида уговора о продаји капитала пренете на Агенцију, Агенција може продати методом јавног прикупљања понуда са јавним надметањем, методом јавног прикупљања понуда у случају стратешког партнерства, на тржишту хартија од вредности или понудом за преузимање.~~

~~Министар надлежан за послове привреде прописује начин за одређивање цене акција субјекта приватизације из става 1. овог члана, када се продају на тржишту хартија од вредности или прихватањем понуде за преузимање.~~

Истовремена продаја акција појединачних акционара

Члан 60.

ИСТОВРЕМЕНО СА ПОНУДОМ ЗА ПРОДАЈУ АКЦИЈА ЈАВНИМ ПРИКУПЉАЊЕМ ПОНУДА СА ЈАВНИМ НАДМЕТАЊЕМ, МОГУ СЕ НУДИТИ НА ПРОДАЈУ И АКЦИЈЕ ПОЈЕДИНАЧНИХ АКЦИОНАРА ПРАВНОГ ЛИЦА ЧИЈЕ СЕ АКЦИЈЕ НУДЕ НА ПРОДАЈУ РАДИ ПРОДАЈЕ ВЕЋИНСКОГ ПАКЕТА АКЦИЈА.

Одлука о издавању акција

Члан 62.

Субјект приватизације доноси одлуку о издавању акција без накнаде и јавним позивом обавештава запослене о томе.

Одлуку о издавању акција без накнаде субјект приватизације дужан је да донесе у року који одреди МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ.

Јавни позив из става 1. овог члана садржи податке о: датуму, времену и месту уписа акција, броју акција, номиналној вредности акција, као и друге податке у складу са одлуком о издавању акција без накнаде.

Јавни позив се објављује на огласној табли субјекта приватизације и у „Службеном гласнику Републике Србије” и једном дневном, високотиражном листу који се дистрибуира на целој територији Републике Србије.

Рок за упис акција без накнаде почиње да тече од дана објављивања јавног позива у дневном листу из става 4. овог члана.

Уговор о стратешком партнерству

Члан 68.

Уговорне обавезе стратешког инвеститора, као и услове, начин и правне последице раскида уговора, уговорне стране споразумно уређују уговором о стратешком партнерству.

Уговор о стратешком партнерству објављује се на званичним интернет страницама МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ и Владе Републике Србије у року од три дана од дана потписивања.

Контрола извршења уговорних обавеза

Члан 69.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ КОНТРОЛИШЕ ИСПУЊЕЊЕ УГОВОРНИХ ОБАВЕЗА СТРАТЕШКОГ ИНВЕСТИТОРА КОЈЕ СУ ПРЕДВИЂЕНЕ УГОВОРОМ О СТРАТЕШКОМ ПАРТНЕРСТВУ.

КОНТРОЛА ИЗ СТАВА 1. ОВОГ ЧЛАНА ВРШИ СЕ НА ОСНОВУ ИЗВЕШТАЈА ОВЛАШЋЕНОГ РЕВИЗОРА КОЈИ СТРАТЕШКИ ИНВЕСТИТОР ДОСТАВЉА МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ ЗА ВРЕМЕ ТРАЈАЊА УГОВОРА, КАО И НА ОСНОВУ ПРОЦЕНЕ СУДСКОГ ВЕШТАКА ЗА ПРЕДМЕТ ИНВЕСТИРАЊА.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ САЧИЊАВА ИЗВЕШТАЈ О ИЗВРШЕНОЈ КОНТРОЛИ, УТВРЂУЈЕ ИСПУЊЕНОСТ УГОВОРНИХ ОБАВЕЗА И ПРЕДЛАЖЕ ОДГОВАРАЈУЋЕ МЕРЕ ВЛАДИ.

ЗА ТАЧНОСТ И ПОТПУНОСТ ДОКУМЕНТАЦИЈЕ И ПОДАТАКА КОЈИ СЕ ДОСТАВЉАЈУ МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ, РАДИ СПРОВОЂЕЊА ПОСТУПКА КОНТРОЛЕ ИЗВРШЕЊА УГОВОРНИХ ОБАВЕЗА, ОДГОВОРНИ СУ ПОД КРИВИЧНОМ И МАТЕРИЈАЛНОМ ОДГОВОРНОШЋУ, СТРАТЕШКИ ИНВЕСТИТОР И ЛИЦЕ ОВЛАШЋЕНО ЗА ЗАСТУПАЊЕ СУБЈЕКТА ПРИВАТИЗАЦИЈЕ.

Организовање докапитализованог друштвеног предузећа

Члан 74.

По доношењу одлуке о докапитализацији, друштвено предузеће организује се као акционарско друштво или друштво са ограниченом одговорношћу.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ дужна је да стратешком инвеститору, најкасније три месеца пре истека рока за приватизацију друштвеног капитала из члана 6. став 2. овог закона, понуди откуп преосталог друштвеног капитала.

Ако стратешки инвеститор не откупи друштвени капитал из става 2. овог члана, тај капитал се преноси на Акционарски фонд.

Одлучивање о конверзији потраживања

Члан 78.

Надлежни орган субјекта приватизације доноси одлуку о конверзији потраживања поверилаца у трајни улог у капиталу субјекта приватизације.

Одлука из става 1. овог члана садржи податке о основу и висини потраживања које се конвертује у основни капитал друштва и структури капитала након конверзије.

Уз одлуку из става 1. овог члана, доставља се посебно мишљење ревизора, које се односи на ревизију билансних позиција, које су предмет конверзије и представља обавезни део документације која се доставља МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ и Влади.

Надлежни орган субјекта приватизације доноси одлуку о повећању капитала, у складу са одредбама закона којим се уређују привредна друштва.

Предмет конверзије могу бити потраживања доспела најмање шест месеци пре доношења одлуке Владе и морају бити исказана у годишњим финансијским извештајима који су предмет разматрања и усвајања од стране скупштине друштва.

Конверзију потраживања поверилаца у трајни улог субјекта приватизације не могу да врше лица која у смислу члана 12. овог закона не могу бити купци капитала.

XI. ПРИВАТИЗАЦИЈА ДРУШТВЕНОГ КАПИТАЛА ИЗ СУКЦЕСИЈЕ

Начин приватизације

Члан 79.

Капитал у друштвеним предузећима у Републици Србији, која су основана од предузећа чије је седиште на територији република бивше СФРЈ, приватизоваће се у складу са одредбама овог закона.

Средства остварена од продаје предузећа из става 1. овог члана, остају на посебном рачуну МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ и користиће се у складу са споразумима који регулишу питања сукцесије.

XII. ПОКРЕТАЊЕ СТЕЧАЈА РАДИ ОКОНЧАЊА ПРИВАТИЗАЦИЈЕ

Стечајни разлози

Члан 80.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ може поднети предлог за покретање поступка стечаја субјеката приватизације уколико је испуњен један од следећих стечајних разлога:

– необављања делатности у периоду дужем од шест месеци;

– непостојања интереса за приватизацију;

– да у периоду дужем од шест месеци нема запослених;

– ако није донета одлука о моделу и методу приватизације по истеку рока из члана 21. овог закона;

– ако није усвојен Програм због непостојања сагласности поверилаца у складу са чланом 50. овог закона;

– у другим случајевима предвиђеним Законом о стечају.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ће поднети предлог за покретање поступка стечаја субјекта приватизације у случају да није спроведена приватизација субјекта приватизације са већинским друштвеним капиталом у року из члана 6. став 2. овог закона.

XIII. ПРИВАТИЗАЦИЈА СУБЈЕКАТА ПРИВАТИЗАЦИЈЕ СА МАЊИНСКИМ КАПИТАЛОМ

Приватизација мањинског капитала

Члан 81.

Ако је предмет приватизације капитал који чини мање од 50% од укупног капитала субјекта приватизације, не примењују се одредбе овог закона о продаји имовине, стратешком партнерству, мерама за припрему и растерећење~~, покретању ликвидације~~ и покретању стечаја ради окончања приватизације.

XIV. ПОСЕБНЕ ОДРЕДБЕ

Трошкови трећих лица пред МИНИСТАРСТВОМ НАДЛЕЖНИМ ЗА ПОСЛОВЕ ПРИВРЕДЕ

Члан 82.

Трошкове приватизације које сносе трећа лица, односно субјекти приватизације, задруге и купци у поступку приватизације, као и друга правна и физичка лица МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ наплаћује у висини стварних трошкова.

Под стварним трошковима из става 1. овог члана сматрају се трошкови:

– за поступање по захтевима за давање сагласности предузећа која послују већинским друштвеним капиталом, у складу са одредбама закона којима се уређују привредна друштва;

– за поступање по захтевима за давање сагласности субјеката приватизације, у складу са чланом 93. овог закона;

– за поступање по захтевима за давање сагласности привредних друштава у којима је МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ именовала заступника капитала;

– за поступање по захтевима за давање сагласности задруга, у складу са одредбама закона којима се уређују задруге;

– за анексе уговора;

– остали трошкови.

Министар надлежан за послове привреде прописује висину и врсту трошкова који се признају у висини стварних трошкова из става 1. овог члана.

КОМИСИЈА ЗА ОБАВЉАЊЕ ПОСЛОВА ДАВАЊА САГЛАСНОСТИ

ЧЛАН 82А

ЗА ОБАВЉАЊЕ ПОСЛОВА ДАВАЊА САГЛАСНОСТИ У СКЛАДУ СА ОВИМ ЗАКОНОМ, ЗАКОНОМ КОЈИ УРЕЂУЈЕ ПРАВНИ ПОЛОЖАЈ ПРИВРЕДНИХ ДРУШТАВА И ЗАДРУГА, МИНИСТАР НАДЛЕЖАН ЗА ПОСЛOВЕ ПРИВРЕДЕ ОБРАЗУЈЕ ЈЕДНУ ИЛИ ВИШЕ КОМИСИЈА.

КОМИСИЈА ИЗ СТАВА 1. ОВОГ ЧЛАНА ИМА ПЕТ ЧЛАНОВА ОД КОЈИХ ЈЕ ЈЕДАН ПРЕДСЕДНИК КОМИСИЈЕ.

ЧЛАНОВИ КОМИСИЈЕ СУ ПРЕДСТАВНИЦИ МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ.

ЧЛАН КОМИСИЈЕ МОРА ДА ИСПУЊАВА СЛЕДЕЋЕ УСЛОВЕ:

1) ДА ИМА ВИСОКО ОБРАЗОВАЊЕ И НАЈМАЊЕ СЕДАМ ГОДИНА РАДНОГ ИСКУСТВА У СТРУЦИ;

2) ДА ЈЕ СТРУЧЊАК У НЕКОЈ ОД ПРИВРЕДНИХ ОБЛАСТИ - ОБЛАСТИ ПРИВАТИЗАЦИЈЕ, ОБЛАСТИ ПРАВНОГ ПОЛОЖАЈА И ПОСЛОВАЊА ПРИВРЕДНИХ ДРУШТАВА, ОБЛАСТИ СТЕЧАЈА, ОБЛАСТИ ПРАВНОГ ПОЛОЖАЈА И ПОСЛОВАЊА ЗАДРУГА;

3) ДА ИЗБОРОМ ЗА ЧЛАНА КОМИСИЈЕ НИЈЕ У СУКОБУ ЈАВНОГ И ПРИВАТНОГ ИНТЕРЕСА;

4) ДА НИЈЕ АКЦИОНАР, ВЛАСНИК УДЕЛА ИЛИ КУПАЦ СУБЈЕКТА ПРИВАТИЗАЦИЈЕ;

5) ДА НИЈЕ ВЛАСНИК АКЦИЈА, УДЕЛА ИЛИ ИМОВИНЕ СТРАТЕШКОГ ИНВЕСТИТОРА.

КОМИСИЈА ДОНОСИ ОДЛУКЕ ВЕЋИНОМ ГЛАСОВА ОД УКУПНОГ БРОЈА ЧЛАНОВА.

КОМИСИЈА ЗА КОНТРОЛУ ИЗВРШЕЊА ОБАВЕЗА КУПЦА, ОДНОСНО СТРАТЕШКОГ ИНВЕСТИТОРА ИЗ ЗАКЉУЧЕНИХ УГОВОРА У ПОСТУПКУ ПРИВАТИЗАЦИЈЕ

ЧЛАН 82Б

МИНИСТАР НАДЛЕЖАН ЗА ПОСЛОВЕ ПРИВРЕДЕ ОБРАЗУЈЕ КОМИСИЈУ ЗА КОНТРОЛУ ИЗВРШЕЊА ОБАВЕЗА КУПЦА, ОДНОСНО СТРАТЕШКОГ ИНВЕСТИТОРА ИЗ ЗАКЉУЧЕНИХ УГОВОРА У ПОСТУПКУ ПРИВАТИЗАЦИЈЕ (У ДАЉЕМ ТЕКСТУ: КОМИСИЈА ЗА КОНТРОЛУ).

КОМИСИЈА ЗА КОНТРОЛУ ДОНОСИ ОДЛУКЕ О ИСПУЊЕНОСТИ ОБАВЕЗА КУПЦА, ОДЛУКЕ О ОСТАВЉАЊУ НАКНАДНОГ РОКА ЗА ИЗВРШЕЊЕ УГОВОРНИХ ОБАВЕЗА КУПЦА, ОДЛУКЕ О РАСКИДУ УГОВОРА О ПРОДАЈИ, КАО И ДРУГЕ ОДЛУКЕ У СКЛАДУ СА АКТОМ ВЛАДЕ КОЈИМ СЕ БЛИЖЕ ПРОПИСУЈЕ ПОСТУПАК КОНТРОЛЕ ИЗВРШЕЊА УГОВОРНИХ ОБАВЕЗА.

КОМИСИЈА ЗА КОНТРОЛУ ИМА ПЕТ ЧЛАНОВА ОД КОЈИХ ЈЕ ЈЕДАН ПРЕДСЕДНИК КОМИСИЈЕ.

ТРИ ЧЛАНА КОМИСИЈЕ ЗА КОНТРОЛУ СУ ПРЕДСТАВНИЦИ МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ, А ДВА ЧЛАНА СУ ПРЕДСТАВНИЦИ МИНИСТАРСТВА НАДЛЕЖНОГ ЗА ПОСЛОВЕ ФИНАНСИЈА И МИНИСТАРСТВА НАДЛЕЖНОГ ЗА ПОСЛОВЕ РАДА, ЗАПОШЉАВАЊА, БОРАЧКА И СОЦИЈАЛНА ПИТАЊА.

ОДРЕДБЕ ЧЛАНА 82А СТ. 4. И 5. ОВОГ ЗАКОНА ПРИМЕЊУЈУ СЕ И НА КОМИСИЈУ ЗА КОНТРОЛУ.

XV. НАДЗОР НАД ПРИМЕНОМ ЗАКОНА

Надлежности и садржај

Члан 84.

~~Надзор над применом одредаба овог закона и прописа донетих на основу њега врши министарство надлежно за послове привреде.~~

Влада спроводи надзор над поступањем министарства у примени одредби овог закона.

Министарство је дужно да надлежном одбору Народне скупштине подноси редовне месечне извештаје о стању поступка приватизације, закљученим уговорима о продаји капитала, односно имовине, са приложеним уговорима, покренутим поступцима приватизације, раду субјеката надлежних за спровођење поступка приватизације надлежних у члану 7. овог закона, као и да пружа све потребне податке и информације по захтеву надлежног одбора.

~~Надзор из става 1. овог члана обухвата надзор над пословима продаје акција из поступка приватизације која се обавља преко регулисаног тржишта као и надзор над пословима продаје акција из поступка приватизације путем прихватања понуда за преузимање.~~

XVI. КРИВИЧНО ДЕЛО

Одговорност одговорног лица

Члан 85.

Одговорно лице у субјекту приватизације из члана 20. ст. 1. и 3. овог закона које не достави податке у прописаном року, као и одговорно лице у субјекту приватизације из члана 24. став 4, члана 49. став 1. и члана 57. став 4. овог закона које МИНИСТАРСТВУ НАДЛЕЖНОМ ЗА ПОСЛОВЕ ПРИВРЕДЕ достави неистините или непотпуне податке о имовини и обавезама субјекта приватизације или достави нетачну или непотпуну документацију, казниће се затвором од три месеца до пет година и новчаном казном од 100.000 до 1.000.000 динара.

Обустава поступка

Члан 87.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ обуставља поступак приватизације у случају сазнања за околности које у потпуности онемогућавају продају капитала, односно имовине, субјекта приватизације.

МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ обуставља поступак приватизације уколико се утврди да се субјекти приватизације не налазе на адреси, немају делатност, запослене ни законског заступника или да из других, објективних разлога, није могуће спровести поступак приватизације.

Одлуку о обустави поступка приватизације из става 2. овог члана, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ доставља надлежном регистру привредних субјеката, који је дужан да изврши брисање ових друштава без накнаде.

ЧЛАН 30.

У ЧЛАНУ 2. ТАЧКА 18), ЧЛАНУ 68. СТАВ 2. И ЧЛАНУ 74. СТАВ 2. РЕЧИ: „АГЕНЦИЈА ЗА ПРИВАТИЗАЦИЈУ” У ОДРЕЂЕНОМ ПАДЕЖУ ЗАМЕЊУЈУ СЕ РЕЧИМА: „МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ” У ОДГОВАРАЈУЋЕМ ПАДЕЖУ.

У ЧЛАНУ 2. ТАЧ. 31) И 32), ЧЛАНУ 7. СТАВ 2, ЧЛАНУ 13. СТ. 1-4, ЧЛАНУ 18. СТ. 1. И 4, ЧЛАНУ 20. СТ. 1-4, ЧЛАНУ 24. СТ. 2. И 3, ЧЛАНУ 26. СТ. 1. И 3, ЧЛАНУ 29. СТАВ 2, ЧЛАНУ 30. СТАВ 1, ЧЛАНУ 33. СТ. 3. И 4, ЧЛАНУ 37. СТ. 4-8, ЧЛАНУ 38. СТ. 1. И 4, ЧЛАНУ 39. СТАВ 2. И СТ. 5-7, ЧЛАНУ 40. СТАВ 4, ЧЛАНУ 43. СТ. 1. И 3, ЧЛАНУ 45. СТАВ 1, ЧЛАНУ 46. СТ. 2. И 3, ЧЛАНУ 48. СТАВ 2, ЧЛАНУ 49. СТ. 2-6, ЧЛАНУ 55. СТ. 3. И 4, ЧЛАНУ 57. СТ. 1, 2. И 4, ЧЛАНУ 62. СТАВ 2, ЧЛАНУ 78. СТАВ 3, ЧЛАНУ 79. СТАВ 2, ЧЛАНУ 80. СТ. 1. И 2, НАЗИВУ ИЗНАД ЧЛАНА 82, ЧЛАНУ 82. СТ. 1. И 2, ЧЛАНУ 85. И ЧЛАНУ 87. СТ. 1-3, РЕЧ: „АГЕНЦИЈА” У ОДРЕЂЕНОМ ПАДЕЖУ ЗАМЕЊУЈЕ СЕ РЕЧИМА: „МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ” У ОДГОВАРАЈУЋЕМ ПАДЕЖУ.

У ЧЛАНУ 3. СТАВ 3. РЕЧИ: „И ПРЕДУЗЕЋА КОЈА СУ РЕГИСТРОВАНА ЗА ПРОИЗВОДЊУ НАОРУЖАЊА И ВОЈНЕ ОПРЕМЕ” ЗАМЕЊУЈУ СЕ РЕЧИМА: „И ПРИВРЕДНА ДРУШТВА КОЈА ПОСЕДУЈУ ДОЗВОЛУ ЗА ПРОИЗВОДЊУ НАОРУЖАЊА И ВОЈНЕ ОПРЕМЕ ИЗДАТУ У СКЛАДУ СА ЗАКОНОМ КОЈИМ СЕ УРЕЂУЈЕ ПРОИЗВОДЊА И ПРОМЕТ НАОРУЖАЊА И ВОЈНЕ ОПРЕМЕ”.

У ЧЛАНУ 41. СТАВ 2, ЧЛАНУ 42. СТАВ 3. И ЧЛАНУ 47. СТАВ 5. РЕЧИ: „НА АГЕНЦИЈУ” ЗАМЕЊУЈУ СЕ РЕЧИМА: „У РЕГИСТАР”.

ЧЛАН 31.

АГЕНЦИЈА ЗА ПРИВАТИЗАЦИЈУ ОСНОВАНА ЗАКОНОМ О АГЕНЦИЈИ ЗА ПРИВАТИЗАЦИЈУ („СЛУЖБЕНИ ГЛАСНИК РС”, БР. [38/01](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [135/04](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [30/10](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [115/14](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0) И 89/15 - ДР. ЗАКОН), ПРЕСТАЈЕ СА РАДОМ ДАНОМ ПОЧЕТКА ПРИМЕНЕ ОВОГ ЗАКОНА.

О ИЗВРШАВАЊУ ОБАВЕЗА АГЕНЦИЈЕ ЗА ПРИВАТИЗАЦИЈУ ПРЕУЗЕТИХ У СКЛАДУ СА ОВИМ ЗАКОНОМ СТАРАЋЕ СЕ МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ.

ДАНОМ ПОЧЕТКА ПРИМЕНЕ ОВОГ ЗАКОНА МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ПРЕУЗИМА ОД АГЕНЦИЈЕ ЗА ПРИВАТИЗАЦИЈУ ПРАВА И ОБАВЕЗЕ, ПРЕДМЕТЕ, ОПРЕМУ, СРЕДСТВА ЗА РАД И АРХИВУ, КОЈИ СУ У ФУНКЦИЈИ ОБАВЉАЊА ПОСЛОВА УТВРЂЕНИХ ОВИМ ЗАКОНОМ, КАО И ЗАПОСЛЕНЕ РАСПОРЕЂЕНЕ НА ПОСЛОВИМА ПРИВАТИЗАЦИЈЕ, ТРЖИШТА КАПИТАЛА И КОНТРОЛЕ ИЗВРШЕЊА УГОВОРНИХ ОБАВЕЗА.

ДАНОМ ПОЧЕТКА ПРИМЕНЕ ОВОГ ЗАКОНА ДРЖАВНО ПРАВОБРАНИЛАШТВО ПРЕУЗИМА ОД АГЕНЦИЈЕ ЗА ПРИВАТИЗАЦИЈУ ПРАВА И ОБАВЕЗЕ, ПРЕДМЕТЕ, ОПРЕМУ, СРЕДСТВА ЗА РАД И АРХИВУ, КОЈИ СУ У ФУНКЦИЈИ ЗАСТУПАЊА У ПОСТУПЦИМА ПРЕД СУДОВИМА, АРБИТРАЖАМА, ОРГАНИМА УПРАВЕ И ДРУГИМ НАДЛЕЖНИМ ОРГАНИМА, У КОЈИМА АГЕНЦИЈА ЗА ПРИВАТИЗАЦИЈУ ИМА ПОЛОЖАЈ СТРАНКЕ ИЛИ УМЕШАЧА, КАО И ЗАПОСЛЕНЕ РАСПОРЕЂЕНЕ НА ПОСЛОВИМА ЗАСТУПАЊА.

ЗАПОСЛЕНИМА КОЈИ НЕ БУДУ ПРЕУЗЕТИ У СМИСЛУ СТ. 3. И 4. ОВОГ ЧЛАНА, ПРЕСТАЈЕ РАДНИ ОДНОС ДАНОМ ПРЕСТАНКА РАДА АГЕНЦИЈЕ ЗА ПРИВАТИЗАЦИЈУ, УЗ ИСПЛАТУ ОТПРЕМНИНЕ У СКЛАДУ СА ЗАКОНОМ КОЈИМ ЈЕ УРЕЂЕНО СМАЊЕЊЕ БРОЈА ЗАПОСЛЕНИХ У ЈАВНОМ СЕКТОРУ.

ЧЛАН 32.

У РЕГИСТАР СЕ ПРЕНОСЕ И ЕВИДЕНТИРАЈУ АКЦИЈЕ, ОДНОСНО УДЕЛИ ИЗ ПОРТФЕЉА АГЕНЦИЈЕ ЗА ПРИВАТИЗАЦИЈУ КОЈИ СУ ТОЈ АГЕНЦИЈИ, ДО ДАНА ПОЧЕТКА ПРИМЕНЕ ОВОГ ЗАКОНА, ПРЕНЕТИ ПО ОСНОВУ РАСКИНУТИХ УГОВОРА.

ЧЛАН 33.

ЦЕНТРАЛНИ РЕГИСТАР ЋЕ ПО СЛУЖБЕНОЈ ДУЖНОСТИ, У РОКУ ОД 15 ДАНА ОД ДАНА ПОЧЕТКА ПРИМЕНЕ ОВОГ ЗАКОНА, ИЗВРШИТИ ПРЕНОС АКЦИЈА ИЗ ЧЛАНА 32. ОВОГ ЗАКОНА, СА ВЛАСНИЧКОГ РАЧУНА АГЕНЦИЈЕ ЗА ПРИВАТИЗАЦИЈУ НА ВЛАСНИЧКИ РАЧУН РЕГИСТРА.

АГЕНЦИЈА НАДЛЕЖНА ЗА ПОСЛОВЕ РЕГИСТРАЦИЈЕ ПРИВРЕДНИХ СУБЈЕКАТА ЋЕ ПО СЛУЖБЕНОЈ ДУЖНОСТИ, У РОКУ ОД 15 ДАНА ОД ДАНА ПОЧЕТКА ПРИМЕНЕ ОВОГ ЗАКОНА, ИЗВРШИТИ ПРОМЕНУ ВЛАСНИКА УДЕЛА ИЗ ЧЛАНА 32. ОВОГ ЗАКОНА СА АГЕНЦИЈЕ ЗА ПРИВАТИЗАЦИЈУ НА РЕГИСТАР.

ЧЛАН 34.

ПОСТУПЦИ ПРИВАТИЗАЦИЈЕ ЗАПОЧЕТИ ДО ДАНА ПОЧЕТКА ПРИМЕНЕ ОВОГ ЗАКОНА, НАСТАВИЋЕ СЕ ПО ОДРЕДБАМА ОВОГ ЗАКОНА.

ИЗУЗЕТНО ОД РОКА ЗА ПРИВАТИЗАЦИЈУ ДРУШТВЕНОГ КАПИТАЛА ПРОПИСАНОГ ЧЛАНОМ 6. СТАВ 2. ЗАКОНА О ПРИВАТИЗАЦИЈИ („СЛУЖБЕНИ ГЛАСНИК РС”, БР. 83/14 И 46/15), ЗАПОЧЕТИ ПОСТУПЦИ ЈАВНОГ ПРИКУПЉАЊА ПОНУДА СА ЈАВНИМ НАДМЕТАЊЕМ ЗА КОЈЕ ЈЕ ЈАВНИ ПОЗИВ ОБЈАВЉЕН ДО ДАНА СТУПАЊА НА СНАГУ ОВОГ ЗАКОНА, НАСТАВИЋЕ СЕ У СКЛАДУ СА ТИМ ЈАВНИМ ПОЗИВОМ, ОДНОСНО НАВЕДЕНИ РОК СЕ НЕЋЕ ПРИМЕЊИВАТИ НА СУБЈЕКТЕ ПРИВАТИЗАЦИЈЕ ЗА КОЈЕ ЈЕ ПОКРЕНУТ ПОСТУПАК УТВРЂИВАЊА УДЕЛА ДРЖАВНЕ СВОЈИНЕ У СРЕДСТВИМА КОЈА ТАЈ СУБЈЕКТ КОРИСТИ ПО ОСНОВУ ЧЛАНА 48. ЗАКОНА О СРЕДСТВИМА У СВОЈИНИ РЕПУБЛИКЕ СРБИЈЕ („СЛУЖБЕНИ ГЛАСНИК РС”, БР. 53/95, 3/96 - ИСПРАВКА, 54/96, 32/07 И 101/05 - ДР. ЗАКОН) ИЛИ ПОСТУПАК ПРЕУЗИМАЊА ВЛАСНИЧКИХ ПРАВА НА ДРУШТВЕНОМ КАПИТАЛУ.

УКОЛИКО СЕ У ПОСТУПЦИМА ИЗ СТАВА 2. ОВОГ ЧЛАНА, ПРИВАТИЗАЦИЈА НЕ СПРОВЕДЕ У СМИСЛУ ЧЛАНА 6. СТАВ 6. ЗАКОНА О ПРИВАТИЗАЦИЈИ, ОДНОСНО УКОЛИКО СЕ ПО ОКОНЧАЊУ ПОСТУПКА УТВРЂИВАЊА УДЕЛА ДРЖАВНЕ СВОЈИНЕ У СРЕДСТВИМА КОЈА СУБЈЕКТ ПРИВАТИЗАЦИЈЕ КОРИСТИ УТВРДИ ПОСТОЈАЊЕ ДРУШТВЕНОГ КАПИТАЛА, ОДНОСНО УКОЛИКО РЕПУБЛИКА СРБИЈА НЕ ПРЕУЗМЕ ВЛАСНИЧКА ПРАВА, МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ ПОДНОСИ ПРЕДЛОГ ЗА ПОКРЕТАЊЕ СТЕЧАЈА, ОДНОСНО СХОДНО СЕ ПРИМЕЊУЈУ ОДРЕДБЕ ЧЛАНА 14. ЗАКОНА О ИЗМЕНАМА И ДОПУНАМА ЗАКОНА О ПРИВАТИЗАЦИЈИ („СЛУЖБЕНИ ГЛАСНИК РС”, БРОЈ 46/15).

ПОСТУПЦИ ОДЛУЧИВАЊА ПО ПРИГОВОРИМА И ЖАЛБАМА ПО КОЈИМА МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ НИЈЕ ОДЛУЧИЛО ДО ДАНА ПОЧЕТКА ПРИМЕНЕ ОВОГ ЗАКОНА, ОКОНЧАЋЕ СЕ ПО ОДРЕДБАМА ОВОГ ЗАКОНА.

ДАНОМ ПОЧЕТКА ПРИМЕНЕ ОВОГ ЗАКОНА ЗАЛОЖНО ПРАВО КОЈЕ ЈЕ АГЕНЦИЈА ЗА ПРИВАТИЗАЦИЈУ ИМАЛА НА КАПИТАЛУ КОЈИ ЈЕ БИО ПРЕДМЕТ ПРОДАЈЕ ПРЕНОСИ СЕ НА МИНИСТАРСТВО НАДЛЕЖНО ЗА ПОСЛОВЕ ПРИВРЕДЕ, А НАДЛЕЖНИ ОРГАН ЈЕ ДУЖАН ДА ПО СЛУЖБЕНОЈ ДУЖНОСТИ ТО ПРАВО РЕГИСТРУЈЕ.

СРЕДСТВА КОЈА СУ ЗАКОНОМ О БУЏЕТУ РЕПУБЛИКЕ СРБИЈЕ ЗА 2016. ГОДИНУ („СЛУЖБЕНИ ГЛАСНИК РС”, БРОЈ 103/15), НА РАЗДЕЛУ МИНИСТАРСТВА НАДЛЕЖНОГ ЗА ПОСЛОВЕ ПРИВРЕДЕ ОБЕЗБЕЂЕНА ЗА ФИНАНСИРАЊЕ АГЕНЦИЈЕ ЗА ПРИВАТИЗАЦИЈУ, ПРЕУСМЕРАВАЈУ СЕ РАДИ ФИНАНСИРАЊА ПОСЛОВА КОЈЕ ТО МИНИСТАРСТВО ПРЕУЗИМА ОВИМ ЗАКОНОМ.

ЧЛАН 35.

ПОДЗАКОНСКИ АКТИ, ДОНEТИ НА ОСНОВУ ОВЛАШЋЕЊА ИЗ ЗАКОНA О ПРИВАТИЗАЦИЈИ („СЛУЖБЕНИ ГЛАСНИК РС”, БР. 83/14 И 46/15), УСКЛАДИЋЕ СЕ СА ОДРЕДБАМА ОВОГ ЗАКОНА У РОКУ ОД 30 ДАНА ОД ДАНА СТУПАЊА НА СНАГУ ОВОГ ЗАКОНА.

ЧЛАН 36.

ДАНОМ ПОЧЕТКА ПРИМЕНЕ ОВОГ ЗАКОНА ПРЕСТАЈЕ ДА ВАЖИ ЗАКОН О АГЕНЦИЈИ ЗА ПРИВАТИЗАЦИЈУ („СЛУЖБЕНИ ГЛАСНИК РС”, БР. [38/01](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [135/04](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [30/10](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0), [115/14](http://10.11.57.10:8080/DocumnetWebClient/ingpro.webclient.Main/FileContentServlet/propis/0033cc/3390.htm?docid=284&encoding=%D0%8B%D0%B8%D1%80%D0%B8%D0%BB%D0%B8%D1%86%D0%B0) И 89/15 - ДР. ЗАКОН) И ПРОПИСИ ДОНЕТИ НА ОСНОВУ ТОГ ЗАКОНА.

ЧЛАН 37.

ОВАЈ ЗАКОН СТУПА НА СНАГУ НАРЕДНОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊИВАЋЕ СЕ ОД 1. ФЕБРУАРА 2016. ГОДИНЕ, ОСИМ ЧЛАНА 34. СТ. 2. И 3. ОВОГ ЗАКОНА КОЈИ ЋЕ СЕ ПРИМЕЊИВАТИ ОД ДАНА СТУПАЊА НА СНАГУ ОВОГ ЗАКОНА.